5 Langkah Mudah Yang Anda Wajib Tahu Setiap Kali Ingin Guna 'Medical Card Insurance'!

Terima kasih kepada ejen dan syarikat insurans
 kerana telah mengajarkan serta memberikan panduan mengenai kepentingan insurans perubatan kepada orang ramai.

Ini kerana sudah ramai dalam kalangan masyarakat kita yang sudah memiliki kad kesihatan atau lebih popular dengan nama ‘
medical card
‘.

Pun begitu, malangnya masih ada yang mungkin masih belum faham sepenuhnya tentang bagaimana cara betul untuk guna kad ini apabila perlu.

Jadi, jom teruskan membaca artikel ini untuk tahu dengan lebih lanjut!

Kepentingan insurans perubatan dalam kehidupan

Ada individu yang menyangka bahawa simpanan di dalam tabung atau bank adalah sudah sangat memadai untuk masa depan di hari tua kelak.

Mungkin itu adalah benar jika simpanan itu berjaya disimpan dengan baik tanpa diguna terlebih dahulu untuk kegunaan kecemasan jika perlu.

Oleh itu, kita perlu memiliki insurans perubatan dengan tujuan
 menampung segala perbelanjaan atau kerugian yang harus ditanggung di saat kita jatuh sakit
.

Selepas membelinya pula, pemegang polisi haruslah tahu tentang tatacara untuk menggunakan kad kesihatan yang dimiliki agar keadaan tidak menjadi lebih rumit.

Buat anda yang kurang pasti tentang cara kegunaan insurans perubatan, teruskan membaca, ya!

Bagaimana cara untuk menggunakan kad insurans ini?

Ia tidaklah semudah pergi ke doktor atau hospital dan menunjukkan kad kesihatan anda untuk
mendapatkan rawatan atau ubatan secara percuma
.

Ini kerana terdapat beberapa peraturan atau panduan yang semua pemegang polisi insurans perlu tahu sebelum memutuskan untuk menggunakan kad ini.

Untuk pencerahan anda, berikut adalah tatacara kegunaan kad insurans perubatan:

#1. Sila kenal pasti penyakit terlebih dahulu

Sekiranya berlaku sebarang masalah berkaitan keadaan kesihatan tubuh badan anda, sila kenal pasti penyakit tersebut terlebih dahulu.

Ini kerana terdapat beberapa jenis
 penyakit yang tidak termaktub dalam perlindungan insurans
 tertakluk terma dan syarat syarikat.

Selain itu, anda juga perlu tahu bahawa wujud ‘
waiting period
‘ yang memerlukan satu tempoh matang sebelum boleh guna kecuali jika ada pengecualian.

#2. Pergi ke pusat perubatan di bawah panel

Perlu diketahui bahawa
tidak semua klinik, hospital atau farmasi
 termaktub di bawah panel syarikat insurans yang anda berdaftar dengannya.

Selepas anda kenal pasti lokasi pusat perubatan yang termaktub di bawah kelolaan syarikat insurans, terus pergi ke unit kecemasan rapi untuk memudahkan urusan.

Ia bertujuan memudahkan proses doktor dan anda mendapatkan ‘
guarantee letter
‘ bagi melancarkan proses untuk anda ‘
claim
‘ kelak nanti.

#3. Bawa bersama
medical card
dengan anda

Setiap kali ingin ‘
admit
‘ ke dalam wad atau sebarang unit di pusat perubatan, sila bawa bersama kad kesihatan dengan anda ke kaunter pendaftaran.

Jika terlupa atau terhilang kad ini, anda mungkin tidak perlu risau dan hubungi ejen insurans untuk mendapatkan butir-butir yang diperlukan.

Namun ini tidak bermakna segala
 kos pendaftaran adalah percuma
 kerana anda mungkin masih perlu membayar wang pendahuluan kepada pihak berkenaan.

#4. Buat laporan kepada ejen @ syarikat insurans

Selepas menerima rawatan atau ubatan yang diperlukan untuk merawat penyakit yang dialami, proses seterusnya adalah untuk membuat laporan.

Kebiasaannya, pihak pusat perubatan akan menguruskan laporan ini dan dihantarkan kepada
ejen atau syarikat insurans
 yang anda berdaftar dengannya.

Anda cuma perlu berada di dalam mod ‘
standby
‘ sekiranya pihak berkenaan memerlukan butir, penjelasan atau pencerahan daripada pihak anda.

#5. Discaj

Sebelum discaj keluar daripada pusat perubatan terbabit, ada beberapa dokumen atau resit yang kalian perlu dapatkan untuk urusan lain kelak.

Ia bertujuan memudahkan urusan
permohonan segala pembiayaan atau pembayaran
 kepada anda sesuai dengan polisi yang kalian daftarkan selama ini.

Berikut adalah apa yang anda perlu ada di saat melangkah keluar untuk discaj:

Ringkasan discaj (
discharge summary
)

Bil akhir asli (
original final bill)

Sijil cuti sakit (
medical certificate
)

Laporan perubatan

Fahami kepentingan & kegunaan insurans perubatan anda!

Konklusinya, anda sebagai pemegang polisi itu sendiri perlu benar-benar tahu, peka dan faham mengenai polisi insurans perubatan yang kalian miliki.

Ini kerana terdapat banyak terma dan syarat tersurat dan mungkin tersirat yang wujud ekoran kepelbagaian variasi insurans perubatan di pasaran kini.

Oleh itu, sentiasa berhubung dan berkomunikasi dengan
ejen atau syarikat insurans
 anda untuk segala maklumat, kemas kini dan informasi terbaharu.


Pemindahan Buah Pinggang, Alternatif Rawatan Selain Dialisis! Fahami Prosedurnya

Buah pinggang yang sihat mempunyai pelbagai fungsi yang penting untuk badan. Namun, apabila buah pinggang rosak, ia tidak lagi dapat berfungsi seperti biasa. Malah, antara kesan kerosakan buah pinggang ialah anemia, penurunan berat badan, gatal-gatal badan dan sebagainya. Ada juga pesakit yang terpaksa melakukan pemindahan buah pinggang sebagai rawatan.

Untuk pengetahuan anda, ada dua rawatan untuk mereka yang mengalami kerosakan buah pinggang.
Yang pertama ialah dialisis
 dan yang kedua pula ialah pemindahan buah pinggang.

Rawatan dialisis atau pemindahan buah pinggang membolehkan fungsi buah pinggang berjalan seperti biasa.

Apabila buah pinggang dapat membuang toksin dan cecair lebihan daripada badan, simptom pesakit akan berkurang secara perlahan-lahan.

Sebelum kita membincangkan lebih lanjut mengenai pemindahan buah pinggang sebagai salah satu rawatan, mari kita ketahui punca kerosakan buah pinggang dan kesan sampingannya kepada badan.

Mengapa buah pinggang rosak?

Buah pinggang boleh rosak atau mengalami kegagalan disebabkan beberapa faktor.

Perkara ini mungkin berlaku kerana kecederaan fizikal ataupun
penyakit seperti diabetes,

tekanan darah tinggi
 atau masalah lain.

Walau bagaimanapun,
tekanan darah tinggi
 dan diabetes merupakan dua penyakit utama yang dikenal pasti dapat menyebabkan kerosakan pada buah pinggang.

Namun, penyakit buah pinggang yang kronik juga boleh berlaku disebabkan penyakit seperti:

PKD (
Polycystic kidney disease
).
Sejenis penyakit keturunan
 yang menyebabkan sista tumbuh di dalam buah pinggang.

Penyakit gromerular
 seperti
glomerulonephritis
yang membuatkan buah pinggang tidak dapat menapis bahan buangan dengan normal.

Lupus dan penyakit autoimun lain
 yang
boleh mempengaruhi pelbagai sistem badan.

Malah, buah pinggang tidak akan rosak sekelip mata. Kerosakan ini selalunya berlaku secara perlahan-lahan dan memakan masa yang panjang.

Sebab itulah ada pesakit buah pinggang yang tidak mengetahui mereka menghidap sebarang penyakit hinggalah ke saat akhir.

Simptom penyakit buah pinggang
 juga mula muncul apabila berlakunya komplikasi disebabkan penyakit tersebut.

Selain penyakit dan juga kecederaan fizikal, buah pinggang boleh rosak apabila saluran ureter menjadi terhalang.

Kesannya, air kencing tidak dapat dikeluarkan secara normal dan akan merosakkan buah pinggang.

Kesan kerosakan buah pinggang

Ada banyak kesan kerosakan buah pinggang terhadap tubuh badan kita. Buah pinggang yang rosak atau gagal berfungsi boleh menyebabkan pelbagai komplikasi.

Sebagai contoh:

Pengumpulan cecair
. Buah pinggang yang gagal boleh menyebabkan cecair berkumpul pada kawasan paru-paru dan menyebabkan sesak nafas.

Sakit dada.
 Jika lapisan yang meliputi organ hati mengalami inflamasi, pesakit akan mengalami sakit dada sebagai kesan kerosakan buah pinggang.

Lemah otot.
 Otot akan menjadi lemah sekiranya cecair dan elektrolit di dalam badan tidak seimbang.

Kerosakan buah pinggang kekal.
 Kadangkala, pesakit yang
mengalami kegagalan buah pinggang
 perlu melakukan pemindahan organ untuk terus hidup.

Kematian
. Kegagalan buah pinggang akut boleh menyebabkan pesakit kehilangan fungsi buah pinggang. Tanpa rawatan, ia boleh menyebabkan kematian.

Rawatan dengan cara pemindahan buah pinggang

Buah pinggang mempunyai fungsi yang amat penting kepada manusia. Tanpanya, manusia tidak boleh terus hidup.

Apabila memilih rawatan untuk kegagalan buah pinggang, gaya hidup, umur, dan penyakit yang dihidapi akan menjadi faktor utama, menentukan sama ada rawatan tersebut sesuai untuk anda ataupun tidak.

Keputusan anda perlulah dilakukan berpandukan sejarah kesihatan anda dan juga pendapat daripada doktor.

Selain itu, pendapat anda dan juga ahli keluarga juga penting serta turut diambil kira.

Melalui pemindahan buah pinggang, pesakit boleh hidup dengan sihat dan gembira.
Penderma organ ini pula boleh berasal daripada kalangan ahli keluarga anda atau orang lain yang tidak dikenali.

Hanya satu buah pinggang yang diperlukan untuk menggantikan dua buah pinggang yang telah rosak. Untuk pengetahuan anda, manusia boleh hidup sihat dengan hanya 1 buah pinggang yang berfungsi.

Pemindahan buah pinggang boleh merawat penyakit buah pinggang yang kronik dan juga kegagalan buah pinggang.

Walau bagaimanapun, prosedur ini bukanlah satu
penawar untuk penyakit buah pinggang.

Malah, pesakit juga masih berisiko untuk menghidap penyakit buah pinggang lagi pada masa hadapan.

Kesimpulan

Buah pinggang yang mengalami kerosakan boleh meninggalkan kesan yang buruk kepada tubuh badan manusia.

Walaupun penyakit seperti kegagalan buah pinggang sukar untuk dikesan atau dielakkan, ada beberapa langkah yang boleh anda lakukan untuk merendahkan risiko penyakit ini. Sebagai contoh:

Hidup secara sihat.
 Pastikan anda sentiasa aktif dan mengambil makanan yang seimbang. Elakkan mengambil minuman beralkohol secara berlebihan.

Berbincang dengan doktor mengenai penyakit anda.
Mereka yang menghidap penyakit buah pinggang perlu berbincang dengan doktor tentang cara yang terbaik untuk merendahkan risiko penyakit ini.

Pesakit yang menerima pemindahan buah pinggang mungkin rasa takut dan berdebar menantikan sebarang komplikasi. Malah, bukan mudah untuk mereka menjalani hidup seperti biasa selepas menerima organ baru.

Walau bagaimanapun, semua ini boleh diatasi jika pesakit mempunyai sokongan yang kuat daripada ahli keluarga. Malah, mereka dapat membantu pesakit untuk menyesuaikan diri dengan baik.


Panduan Ketika Membesarkan Anak Lelaki yang Perlu Diamalkan

Sebagai ibu bapa, sudah menjadi tugas anda untuk mendidik, mengasuh dan membesarkan anak. Ada ibu bapa yang mengatakan bahawa membesarkan anak lelaki adalah jauh lebih sukar berbanding membesarkan anak perempuan. Jika penyataan ini benar, mengapakah ia sedemikian dan apakah yang perlu dilakukan untuk mengatasi masalah tersebut? Ikuti artikel ini untuk mengetahuinya dengan lebih lanjut.

Perbezaannya, anak lelaki mungkin lebih cergas dan aktif berbanding anak perempuan. Mereka cenderung untuk bermain tanpa mengira waktu. Disebabkan itu ibu bapa perlu bijak mengawal mereka. Berikut merupakan panduan yang ibu bapa perlu tahu dalam membesarkan anak lelaki anda.

Panduan Membesarkan Anak Lelaki

#1. Jangan menetapkan terlalu banyak batasan untuk mereka

Secara umumnya, anak lelaki juga memerlukan batasan dalam setiap perkara yang mereka lakukan sama seperti anak perempuan. Namun begitu, jangan terlalu tegas dengan mereka mengenai perkara ini dan tidak membenarkan mereka melakukan apa-apa aktiviti. Sebaliknya, biarkan mereka meneroka dunia ini dalam pemerhatian anda. Semakin mereka meningkat dewasa, ajar mereka untuk mengenal sendiri akan risiko dan bahaya terhadap apa-apa aktiviti yang mereka sukai seperti berbasikal atau bermain papan luncur.

#2. Jangan biarkan mereka bosan

Anak lelaki sangat cepat menjadi bosan. Disebabkan itu, mereka sentiasa perlu melakukan aktiviti untuk mengisi waktu lapang. Apa yang anda boleh lakukan adalah benarkan mereka bermain di luar bersama kawan-kawan mereka tetapi tetapkan waktu dan tempat mereka bermain terlebih dahulu. Jika anak lelaki anda hanya terperuk di rumah, mereka hanya akan menonton televisyen atau bermain permainan video yang ternyata tidak sihat buat mereka.

#3. Jangan anggap mereka mempunyai pemikiran yang sama dengan anak perempuan

Ya, sejak kecil lagi pemikiran lelaki dan perempuan adalah berbeza sama sekali. Disebabkan itu, cara membesarkan anak lelaki perlu berbeza dengan membesarkan anak perempuan. Sebagai contoh, anak perempuan mungkin lebih terbuka mengenai perasaan mereka. Ini sangat berbeza dengan anak lelaki yang cenderung untuk menyimpan atau memendam perasaan mereka. Sebagai ibu bapa, pastikan anak lelaki anda tidak menyorokkan apa-apa daripada anda tetapi jangan sesekali memaksa mereka untuk memberitahu anda mengenai perasaan mereka.

#4. Jangan terlalu memanjakan mereka

Kadangkala, ibu bapa mungkin tidak sanggup melihat anak lelaki mereka terlalu terbeban dengan tugasan yang mereka berikan. Sebenarnya, anda tidak perlu berasa seperti ini. Sebaliknya, biarkan mereka menghabiskan tugasan seperti mencuci kereta atau mengemas rumah secara sendiri. Ini akan menanam sifat tanggungjawab yang perlu ada dalam diri untuk kehidupan mereka sendiri kelak.

#5. Jangan bimbang jika mereka “lembut’’

Menjadi seorang lelaki tidak membenarkan mereka untuk menjadi kasar, nakal atau jahat. Jika anda perasan anak lelaki anda adalah seorang yang agak “lembut’’ dan sangat prihatin terhadap individu lain, jangan cuba mengubah mereka. “Kelembutan’’ ini diperlukan untuk mereka lebih bersikap seperti lelaki sejati dan memahami perasaan individu lain. Namun begitu, jangan pula galakkan anak lelaki anda untuk berpenampilan seperti anak perempuan.

#6. Jangan bersikap stereotaip terhadap jantina mereka

Paling penting, anda sebenarnya tidak boleh terlalu bersikap stereotaip terhadap jantina mereka. Jika anak lelaki anda menangis, jangan salahkan atau ketawakan mereka kerana berkelakuan seperti anak perempuan. Jika dia mula memukul kawannya pula, jangan pula anda bersorak dan berbangga kerana mereka kononnya bersikap seperti seorang lelaki yang kuat. Sebaliknya, sokong dan dorong mereka untuk menjadi versi diri mereka yang terbaik.

Hello Health Group
 tidak menyediakan nasihat perubatan, diagnosis, atau rawatan.

Baca juga:

Usia Paling Sesuai untuk Anak Lelaki Berkhatan

Obesiti Mempercepatkan Akil Baligh Dalam Kalangan Kanak-kanak Lelaki

Gejala Buli dalam Kalangan Kanak-kanak Lelaki


Umur Panjang Jika Selalu Senyum? Malah Ia Boleh Menghindari Anda Dari Sakit Kronik

Senyuman yang melebar mampu memberikan keupayaan kepada individu untuk melihat kehidupan mereka daripada sudut positif. Ini meningkatkan kebarangkalian buat mereka untuk menghindari penyakit-penyakit kronik sekali gus menikmati kualiti hidup yang lebih baik berbanding dengan mereka yang sukar untuk tersenyum. Namun, apakah kata sains berkenaan dengan fenomena ini? Ikuti artikel ini untuk mengetahui hubungan di antara senyum dan kelanjutan usia.

Senyuman
Duchenne

Anda sering terdengar suara-suara positif yang menyuruh anda untuk tersenyum tatkala kesedihan menempuhi cabaran dan dugaan hidup. Katanya senyum mampu meningkatkan hormon endorfin dan dopamine yang sering dikaitkan dengan perasaan gembira dan memberikan galakan psikologi untuk melakukan sesuatu. Kajian-kajian yang telah dijalankan pada masa lalu telah membuktikan bahawa mereka yang mudah tersenyum mempunyai tahap kesihatan yang baik. Ini mendorong kepada kelanjutan usia. Siapa tak mahu hidup lama, kan? Nabi Muhammad pun sentiasa tersenyum walaupun disakiti.

Pada tahun 2010, Abel dan Kruger telah menjalankan kajian melibatkan penganalisaan senyuman 230 gambar pemain besbol Liga Major melalui rekod pemain 1952. Pemboleh ubah lain seperti jisim berat badan, tempoh karier besbol, status perkahwinan dan taraf pendidikan turut diambil kira. Mereka membahagikan pemain-pemain besbol tersebut kepada 3 kumpulan; mereka yang tidak tersenyum, mereka yang senyum separa dan mereka yang mempunyai senyuman
Duchenne
.

Senyuman
Duchenne
 melibatkan penggunaan otot zigomatik major (merangkumi tulang pipi ke sudut mulut) dan otot
obicularis oculi
 yang mengangkat pipi menyebabkan mata kelihatan sepet. Paten senyuman ini sering dikaitkan dengan
emosi
 positif dan ia dianggap sebagai senyuman yang tidak dibuat-buat. Senyuman separa (
Pan Am smile
) pula hanya menggunakan otot zigomatik major, seringkali digelar sebagai senyuman
botoks
. Namanya diambil bersempena dengan syarikat penerbangan
Pan American World Airways
, di mana setiap pramugari dan pramugara memperagakan paten senyuman yang sama. Ia merupakan senyuman yang sering digunakan apabila sesi bergambar buat mereka yang sukar untuk tersenyum.

Dapatan kajian Abel dan Kruger tersebut menunjukkan bahawa mereka yang tidak tersenyum hidup sehingga berumur 72.9 tahun secara purata manakala mereka yang senyum separa hidup sehingga berusia 75 tahun. Mereka yang mempunyai senyuman
Duchenne
hidup sehingga purata usia 79.9 tahun.

Stres kronik

Menurut Profesor Psikologi dan Tingkah Laku Sosial Universiti California, Sarah Pressman,
kegembiraan
 hidup dapat memberikan kebaikan fisiologi yang tidak dapat diekstrak daripada amalan gaya hidup sihat yang lain seperti bersenam. Senyuman dapat melegakan tekanan emosi dan ini telah dibuktikan melalui kajian yang melibatkan penggunaan video berbabak sedih daripada filem
Steel Magnolias
. Filem ini ditonton oleh 72 subjek.
Aktiviti jantung
 mereka dipantau dan mereka dirakam untuk melihat sama ada mereka tersenyum sewaktu babak sedih tersebut. Dapatan kajian tersebut menunjukkan 50 subjek tersebut tersenyum sekurang-kurangnya sekali sepanjang babak filem tersebut.

Hasilnya? Mereka yang tersenyum mempunyai degupan nadi yang normal dua kali lebih cepat daripada mereka yang tidak tersenyum. Ini menunjukkan senyuman bukan sahaja boleh menyebabkan kestabilan emosi, malah ia boleh mendorong kepada pemulihan kardiovaskular. Kajian pada tahun 2011 juga menunjukkan bahawa mereka yang kurang tersenyum mempunyai risiko kematian dua kali ganda lebih tinggi untuk tempoh 5 tahun yang akan datang berbanding dengan mereka yang sering tersenyum.

Konklusi

Harus diingat bahawa tiada hubungan langsung antara panjang usia dengan senyum.

Namun, kita tidak boleh menafikan manfaat senyum kepada setiap individu. Jika tidak, takkan boleh muncul pepatah lama, senyum itu sedekah!

Senyum bukan sahaja boleh membuatkan anda gembira, malah ia boleh membantu mengekalkan taraf kesihatan pada tahap optimum.

Jadi, senyumlah!

Hello Health Group

tidak menyediakan nasihat perubatan, diagnosis, atau rawatan.


Penjagaan Geriatrik: Lindungi Warga Emas Dengan Vaksin

Demografik dunia sedang berubah – menurut Pertubuhan Kesihatan Sedunia (WHO), bilangan individu berusia 60 tahun dan ke atas dijangka akan meningkat daripada 600 juta (pada tahun 2000) kepada 2 bilion pada tahun 2050. Tidak terkecuali daripada fenomena penuaan populasi ini, dijangkakan
7.5% daripada penduduk Malaysia pada tahun 2020
 adalah daripada golongan berusia 65 tahun dan ke atas.

Demografik baru yang perlu dilindungi

Penuaan populasi ini berlaku akibat daripada kemajuan dalam sektor kesihatan, pertumbuhan ekonomi dan juga keharmonian di peringkat sosial. Untuk sekian lamanya, polisi kesihatan negara berfokuskan ke arah pencegahan kematian pramatang khususnya dalam kalangan kanak-kanak dan juga kematian akibat
komplikasi ketika bersalin
. Tidak dapat dinafikan bahawa penekanan dalam aspek-aspek tersebut telah membantu meningkatkan bilangan populasi dan juga jangka hayat rakyat Malaysia.

Sebagai contoh, kadar kematian bayi baru lahir (
infant mortality rate
) telah menurun kepada 6.7 kematian untuk setiap 1,000 kelahiran hidup (
live births
) berbanding 14.3 kematian (untuk setiap 1,000 kelahiran hidup) pada tahun 1990.
Jangka hayat rakyat Malaysia juga telah meningkat kepada 75.3 tahun
 pada tahun 2016 berbanding 70.3 pada tahun 1990.

Di sebalik kejayaan ini, lahirnya kesan sampingan yang telah dijangka – penuaan populasi. Menurut
statistik
, median umur rakyat Malaysia telah meningkat daripada 21.6 tahun pada tahun 1990 kepada usia 28.2 tahun pada tahun 2015. Tahun hadapan, golongan berusia 65 tahun ke atas dijangka berada dalam lingkungan 2.5 juta individu. Dengan peningkatan, wujudnya keperluan untuk melindungi mereka melalui pemerkasaan bidang penjagaan geriatrik.

Vaksin dan penuaan populasi

Fokus yang perlu diberikan oleh sektor kesihatan kini adalah untuk mempromosikan penuaan yang sihat (
healthy aging
). Ini kerana dengan peningkatan umur, berlakunya perubahan fisiologi badan khususnya terhadap daya tahan sistem imun. Perubahan atau penuaan fisiologi ini menyebabkan mereka berisiko untuk menghidap penyakit seperti
dementia
 dan juga lebih cenderung untuk dijangkiti jangkitan berbahaya.

Kajian mendapati banyak insiden penyakit berjangkit seperti
influenza
, penyakit bawaan
pneumococcal
 dan juga virus
herpes zoster
 adalah paling tinggi dalam kalangan orang tua. Ko-morbiditi dan faktor penuaan sistem imun (
immunosenescence
) memainkan peranan penting dalam keterjadian insiden ini. Bukan sahaja ia memudahkan lagi seseorang warga emas itu untuk dijangkiti, jangkitan-jangkitan ini kemudiannya berupaya untuk menerukkan lagi morbiditi sedia ada, mempercepatkan penurunan fungsi kognitif dan juga kematian.

Beban
jangkitan boleh dicegah
 ini dilihat semakin meningkat dalam golongan berusia akibat daripada keberkesanan vaksin dalam kalangan kanak-kanak. Di kawasan yang mempunyai liputan vaksin dalam kanak-kanak yang baik (seperti di negara – negara Eropah),  jangkitan
tetanus
 dan
difteria
 adalah paling tinggi dalam kalangan orang tua yang tidak divaksinkan.

Menurut Profesor Dr David E. Bloom, Pakar Ekonomi dan Demografik daripada Harvard University, pemberian vaksin perlu dimasukkan dalam strategi pencegahan penyakit kronik dan penyakit penuaan. 3 vaksin utama yang boleh mula diterapkan dalam polisi kesihatan semasa adalah vaksin
influenza
, pneumococcal dan juga herpes zoster.

“Dalam memantapkan penjagaan geriatrik, selari dengan misi penuaan yang sihat, kerajaan perlu mengubah pendekatan lama yang lebih kepada penjagaan dan rawatan penyembuhan (untuk warga emas), kepada langkah-langkah pencegahan yang mampan (seperti penggunaan vaksin),” kata Profesor Dr David Bloom ketika ditemui di ibu pejabat Sanofi Malaysia.

Dengan penuaan populasi yang sedang melanda negara kita, anjakan polisi ini dilihat perlu dan tepat pada masanya. Persis peribahasa popular dalam bidang kesihatan awam, “
An ounce of prevention is worth more than a pound of cure
“. Sama-sama kita mendokong usaha ke arah penuaan yang sihat.


Nak Luka Jahitan Faraj Cepat Baik Semasa Berpantang, Ibu WAJIB Amalkan 4 Makanan Ini

Proses kelahiran membuatkan ibu kehilangan banyak tenaga dan darah. Disebabkan itulah, selepas bersalin, ibu baharu perlu melalui tempoh berpantang. Untuk itu, kami ingin kongsikan makanan dalam pantang yang boleh membantu percepatkan proses penyembuhan luka dengan cepat.

Tujuannya bukan sahaja untuk mengembalikan semula tenaga dan kesihatan ibu, tetapi juga untuk membolehkan badan ibu melalui proses pemulihan.

Salah satu perkara yang perlu diambil berat semasa berpantang adalah pemakanan. Pengambilan
makanan yang sihat dan seimbang
 penting untuk ibu selepas bersalin.

Berikut adalah senarai makanan dalam pantang yang baik dan boleh diambil oleh ibu berpantang.

4 Makanan dalam pantang yang baik

#1. Makanan dalam pantang – Ikan salmon

Salmon bukan sahaja menjadi makanan baik untuk ibu hamil. Wanita selepas bersalin turut disarankan untuk makan ikan salmon kerana ia mengandungi protein tinggi yang boleh membantu luka pulih lebih cepat.

Selain itu, salmon juga diketahui mengandungi asid dokosaheksanoik (DHA), iaitu lemak sihat yang akan disalurkan daripada diet anda ke susu badan anda, kepada bayi. DHA  ialah nutrien baik untuk otak.

Salmon juga mengandungi zink yang baik untuk melawan kemurungan selepas bersalin.

#2. Daging pejal

Bagi menambah tenaga ibu berpantang, anda disarankan untuk makan daging pejal atau daging tanpa lemak. Makanan ini mengandungi banyak zat besi yang merupakan keperluan nutrien penting bagi ibu selepas bersalin.

Semasa bersalin, ibu mengalami kehilangan darah yang banyak, lantaran itulah pengambilan zat besi amat diperlukan buat ibu baharu.

Zat besi yang tidak mencukupi dalam badan akan membuatkan tahap tenaga anda berkurangan, jadi sukar untuk anda menjaga bayi baru lahir. Daging pejal boleh dimasak bersama lada hitam ataupun dijadikan sup.

#3. Makanan dalam pantang – Kunyit

Ini bukan bermaksud anda perlu makan kunyit mentah. Sebaliknya, jika anda perasan, kunyit (sama ada kunyit hidup ataupun serbuk kunyit) sering diletakkan dalam menu berpantang.

Kunyit mengandungi pelbagai nutrien di dalamnya; termasuklah Vitamin B6 dan C, serat, potassium dan magnesium.

Kunyit digunakan dalam masakan berpantang kerana ia boleh membantu dalam melawan jangkitan dan mengurangkan keradangan.

#4. Roti gandum penuh

Ibu selepas bersalin lazimnya mengalami masalah sembelit.
Jadi, roti gandum penuh yang kaya dengan serat ini amat sesuai diambil oleh ibu sebagai salah satu makanan berpantang bagi membantu melawan sembelit.

Roti gandum penuh juga adalah sumber asid folik,
yang diperlukan bukan sahaja untuk tubuh ibu semasa berpantang, bahkan juga penting untuk kesihatan bayi.


Inginkan Zuriat? Prosedur IUI, Antara Opsyen Rawatan Kesuburan Yang Boleh Pasangan Cuba!

Proses IUI, atau inseminasi intrauterin, adalah
rawatan kesuburan yang agak ringkas.
 Ia boleh dilakukan dengan atau tanpa melibatkan ubat kesuburan.

Prosedur ini melibatkan pemindahan air mani yang telah ‘dicuci’ dan ‘dipekatkan’ terus ke rahim melalui kateter yang nipis.

IUI juga dilakukan sekitar waktu ovulasi atau bersama dengan ubat kesuburan untuk memaksimumkan kemungkinan persenyawaan.

Baca lebih lanjut tentang Kesihatan Seksual
di sini.

Rawatan IUI, kenal dengan lebih lanjut

Rawatan IUI adalah kaedah rawatan kesuburan atau prosedur fertiliti yang digunakan untuk menghantar sperma secara terus ke serviks atau rahim dengan harapan untuk hamil.

Semasa konsepsi semula jadi,
sperma perlu bergerak dari faraj melalui serviks, ke rahim, dan hingga ke tiub fallopio.

Dengan IUI, sperma yang dicuci, dimasukkan terus ke dalam rahim, lantas meletaknya berdekatan telur si isteri.

Proses ini dapat meningkatkan kemungkinan untuk berlaku kehamilan, lebih-lebih lagi buat pasangan yang mengalami kesukaran dalam usaha menimang cahaya mata.

Siapa yang dapat memanfaatkan rawatan IUI?

IUI adalah rawatan kesuburan
noninvasive
dan lebih murah berbanding rawatan berkos tinggi seperti persenyawaan in-vitro (IVF).

Dalam beberapa kes, pasangan mungkin akan mencuba nasib dengan rawatan IUI terlebih dahulu sebelum berpindah kepada IVF jika diperlukan.

Di samping itu, IUI dapat dilakukan dengan menggunakan sperma pasangan lelaki atau sperma penderma.

IUI paling sering digunakan dalam senario berikut:

Masalah ketidaksuburan yang tidak dapat dijelaskan

Pesakit endometriosis ringan

Alami masalah dengan lendir serviks atau serviks

Punyai bilangan sperma yang rendah

Penurunan pergerakan sperma

Masalah dengan ejakulasi atau ereksi

Pasangan ingin mengelak berlakunya kecacatan genetik daripada pasangan lelaki kepada anak

Pun begitu, proses IUI tidak akan berkesan di dalam senario berikut:

Wanita dengan endometriosis sederhana hingga teruk

Wanita yang mempunyai kedua-dua tiub fallopio dikeluarkan atau tersumbat

Wanita dengan penyakit tiub fallopio yang teruk

Wanita yang mengalami pelbagai jangkitan pelvis

Lelaki yang tidak menghasilkan sperma (melainkan pasangan ingin menggunakan sperma penderma)

Proses IUI, apa yang boleh anda jangkakan?

Tempoh rawatan IUI kebiasaannya hanya memakan masa sekitar 15 ke 20 minit dan sering dilakukan di pejabat atau klinik.

Proses IUI itu sendiri hanya memerlukan 1 atau 2 minit dan tidak memerlukan sebarang ubatan mahupun ubat tahan sakit.

Semasa prosedur IUI

Semasa berbaring di atas meja yang disediakan, anda akan meletakkan kaki ke dalam
stirrups
dan spekulum akan dimasukkan ke dalam faraj,
serupa dengan apa yang sering dilakukan semasa ujian Pap.

Ketika prosedur, doktor atau jururawat akan:

Melekatkan botol yang berisi sampel sperma sihat pada penghujung tiub yang panjang, nipis dan fleksibel (kateter)

Kateter dimasukkan ke dalam faraj melalui bukaan serviks dan ke rahim anda

Sampel sperma ditolakkan melalui tiub ke dalam rahim

Kemudian, kateter dikeluarkan, diikuti oleh spekulum

Selepas prosedur IUI

Selepas inseminasi, anda akan diminta untuk berbaring dalam posisi telentang untuk jangka masa yang singkat.

Setelah prosedur tersebut selesai, anda boleh berpakaian dan menjalani aktiviti harian seperti biasa.

Usah panik sekiranya anda mengalami pendarahan ringan selama 1 atau 2 hari selepas prosedur, normal untuk ia berlaku usai rawatan IUI.

Tinggikah kadar kejayaan IUI?

Sekiranya pasangan melakukan prosedur IUI setiap bulan, kadar kejayaan mungkin akan meningkat sebanyak 20% bagi setiap kitaran.

Pun begitu, hal ini turut bergantung kepada pembolehubah seperti faktor usia, punca ketidaksuburan dan sama ada melibatkan penggunaan ubat kesuburan atau sebaliknya.

Walaupun IUI adalah pilihan yang
noninvasive
dan tidak begitu mahal, kadar kehamilan bagi rawatan IUI adalah
lebih rendah jika dibandingkan dengan IVF.

Untuk pembaca yang sedang berusaha mendapatkan zuriat, IUI masih mampu menjadi opsyen yang boleh kalian cuba.

Rujuk doktor atau pakar sakit puan terlebih dahulu untuk mendapatkan khidmat nasihat serta bimbingan sebelum memulakan rawatan ya!


Demam Denggi VS Demam Chikungunya: Dibawa Oleh Jenis Nyamuk Sama?

Perbezaan denggi dengan chikungunya mungkin sukar dibezakan kerana kedua-duanya adalah penyakit virus yang tersebar oleh gigitan nyamuk Aedes.

Aedes aegypti lebih cenderung untuk menyebarkan denggi manakala Aedes albopictus lebih cenderung untuk menyebarkan virus chikungunya.

Walau bagaimanapun,
kedua-dua jenis ini boleh menyebarkan kedua-dua penyakit berkenaan
.

Seseorang boleh dijangkiti dengan kedua-dua penyakit pada masa yang sama.

Walaupun ada kemungkinan kes demam denggi yang membawa maut, chikungunya dijumpai sangat teruk.

Kedua-dua penyakit ini mempunyai simptom yang sangat serupa, jadi sangat penting untuk membezakannya.

Perbezaan simptom kedua penyakit ini

Perbezaan denggi dengan chikungunya

Walaupun kedua-dua penyakit ini agak sama dengan simptom yang sepadan,
terdapat beberapa perbezaan utama antara kedua-duanya
.

Denggi dan chikungunya
dibawa oleh jenis nyamuk yang sama
 tetapi disebabkan oleh pelbagai jenis virus. Walaupun chikungunya disebabkan oleh
Togaviridae alphavirus
, Flaviviridae Flavivirus bertanggungjawab menyebabkan demam denggi.

Demam denggi telah menjadi lebih biasa dan berbahaya daripada chikungunya dalam beberapa tahun kebelakangan ini tetapi kesakitan sendi yang berkaitan dengan chikungunya dapat bertahan selama bertahun-tahun.

simptom denggi muncul dalam tempoh 3-4 hari selepas jangkitan dan berkurangan kira-kira 3-4 minggu dengan ubat dan rehat. Simptom chikungunya bermula dengan demam yang teruk dalam tempoh 2-4 hari pendedahan dan boleh mengambil berminggu-minggu atau berbulan-bulan untuk sembuh.

Simptom awal chikungunya termasuk demam, sendi dan sakit otot, jangkitan mata dan ruam manakala simptom denggi pada mulanya melibatkan demam, sakit pada sendi, sakit mata dan ruam.

Dalam chikungunya, ruam muncul pada badan dan lengan, manakala semasa denggi, ia muncul di tangan dan muka.

Semasa chikungunya mengalami sakit sendi di tangan, pergelangan tangan, kaki, manakala denggi di bahu dan lutut.

Bagaimana mencegah kedua-duanya?

Untuk mengelakkan diri daripada kedua-dua penyakit ini,
anda perlu melindungi diri anda dari gigitan nyamuk
.

Pastikan kawasan tempat tinggal dan sekeliling anda bebes daripada pembiakan nyamuk.


Berfikiran Positif Bantu Anda Hidup 7.5 Tahun Lebih Lama

Mungkin ramai yang bersetuju bahawa pemikiran dan persepsi kita mempengaruhi tindak balas fisiologi. Rasa stres melampau, contohnya, boleh menyebabkan manifestasi simptom fizikal seperti
sakit kepala
, sakit perut dan masalah tidur. Walau bagaimanapun, sebaliknya, sejauh mana berfikiran positif dapat memberi kesan kepada tahap kesihatan anda?

Bagi sesetengah skeptik, keraguan terhadap kesan berfikiran terhadap tahap kesihatan adalah kerana kerisauan jika ia boleh membuka pintu kepada rawatan pseudosaintifik. Tetapi berfikiran positif bukanlah sekadar ketiadaan pemikiran negatif, sebaliknya ia adalah menganggap halangan sebagai cabaran yang dapat diatasi yang seterusnya mendorong individu tersebut untuk mengambil tindakan aktif bagi keadaan mereka.

Jadi, bolehkah sesuatu yang hanya bermain dalam alam fikiran benar-benar mempengaruhi kesihatan fizikal anda?

Kesan plasebo dan berfikiran positif

Pengharapan positif boleh memberi impak yang hebat. Ia boleh dilihat sebagai rawatan ‘sebenar’, seperti yang terbukti dengan kesan
plasebo
. Jika anda fikir anda telah diberi ubat yang akan membuat anda lebih baik, sangkaan tersebut sahaja sudah cukup untuk menjadikan anda lebih baik.

Apabila diberi pil gula sebagai ganti ubat preskripsi, secara purata 30% subjek akan menunjukkan tindak balas positif. Apa yang menyebabkan tindak balas ini bukanlah bahan fizikal tetapi kaitan antara pemikiran minda dan badan. Oleh itu, tindak balas rawatan tidak hanya bergantung kepada jenis rawatan, tetapi juga sokongan sosial atau pengurangan stres dan pemikiran positif.

Terdapat banyak mekanisme yang boleh menjelaskan kesan plasebo. Menurut Jo Marchant, pengarang
Cure
, keadaan mental kita boleh memberi kesan kepada persepsi simptom seperti sakit, mual,
keletihan
 dan
kemurungan
. Kerana akhirnya, simptom ini dikawal oleh minda. Sebagai contoh, ubat tahan sakit plasebo menyebabkan pembebasan endorfin pada otak yang melegakan rasa sakit.

Kesan pemikiran positif juga boleh digambarkan melalui lawannya. Jangkaan negatif daripada pengambilan ubat boleh menghasilkan hasil negatif, yang dikenali sebagai kesan nosebo. Dalam perkataan lain, mengetahui kesan sampingan daripada ubat itu sendiri boleh menghasilkan kesan buruk meskipun tiada kesan ubat sebenar. Proses neurobiologi mungkin memainkan peranan dalam kesan nocebo dan menghasilkan kesan sampingan yang sama yang diharapkan oleh individu walaupun ia tidak wujud.

Berfikiran positif dan tahap kesihatan

Berfikiran positif juga boleh memberikan kesan jangka panjang kepada usia anda. Mereka yang menganggap proses penuaan mereka secara positif hidup secara purata 7.5 tahun lebih lama. Mereka yang berfikiran positif juga mempunyai wawasan yang lebih besar dan menjalani hidup dengan lebih bermakna. Berfikiran positif terhadap penuaan membina daya tahan terhadap penyakit dan memotivasi diri untuk mengambil langkah proaktif untuk
menjaga kesihatan
 anda.

Sistem imun anda juga bertambah baik jika anda berfikiran positif. Kajian mendapati bahawa aktiviti pada bahagian otak yang dikaitkan dengan emosi negatif seperti ketakutan dan kesedihan berkaitan dengan sistem imun yang lebih lemah. Sebaliknya, mereka yang optimis mempunyai tindak balas imun yang lebih kuat. Orang yang lebih ceria, contohnya, kurang mengalami masalah
selesema
. Pesakit optimistik yang didiagnosis dengan penyakit yang membawa maut juga kerap menunjukkan perkembangan yang ketara dan konsisten setelah mendapat rawatan.

Mereka yang berfikiran positif juga lebih cenderung untuk mengamalkan gaya hidup sihat. Terdapat hubungan antara optimisme dan tahap kolesterol yang lebih baik, yang mungkin disebabkan keinginan mereka menjalani gaya hidup sihat dan mahu menjadi sihat. Mereka yang berfikiran positif lebih bersungguh untuk makan secara sihat,
bersenam
 dan lebih proaktif mengenai kesihatan mereka.

Berfikiran positif juga akan memberikan kesan pada kesejahteraan mental anda. Ia membantu anda dalam pengurusan tekanan dengan memberikan kemahiran menangani tekanan. Terdapat juga laporan mengenai risiko kemurungan yang lebih rendah disebabkan oleh kawalan mood yang lebih baik dalam mereka yang berfikiran positif.

Kesan berfikiran positif kepada tahap kesihatan anda bukanlah untuk diterjemahkan sebagai cara untuk mengelakkan rawatan konvensional. Terdapat batasan tentang sejauh mana ia benar-benar dapat memberikan perubahan. Tetapi mesej utama di sini adalah mungkin daripada memberi tumpuan kepada penyakit yang tidak dapat anda kawal, mengapa tidak menumpukan perhatian pada pemikiran dalaman anda? Siapa tahu, anda mampu mengubah keadaan anda.

Hello Health Group
 tidak memberikan khidmat nasihat, diagnosis atau rawatan perubatan.


Jaga-jaga! Lebih 1,000 Partikel Virus COVID-19 Tersebar Bila Bercakap, Jadi Elak Bicara Kuat & Dekat

Untuk mendapatkan lebih banyak info tentang coronavirus di Malaysia, sila dapatkannya di sini.

Saranan pakar terkini berkenaan dengan aktiviti sosial adalah supaya setiap individu
mengekalkan jarak sekurang-kurangnya 2 meter di antara satu sama lain.

Istilah yang digunakan adalah penjarakan sosial dan kaedah ini berjaya menurunkan kadar jangkitan baharu kepada satu angka.

Oleh sebab
 virus korona baharu (SARS-CoV-2) menjangkiti sistem pernafasan manusia
, maka percakapan juga dianggap satu aktiviti yang berpotensi menyebarkan virus.

Kajian terbaru menunjukkan titisan air yang keluar semasa bercakap boleh berada di udara di antara 8 hingga 14 minit.

Angka jangkitan kini terus meningkat menghampiri 8 juta. Di Malaysia, bukan sahaja kadar jangkitan semakin berkurangan, malah kini kita mempunyai kurang daripada 1,000 kes aktif.

[covid_19]

Titisan daripada bersin dan batuk, bukan satu-satunya kaedah penularan virus korona

Pernah tak anda terfikir, bagaimana
mereka yang tidak mempunyai simptom berupaya untuk menyebarkan jangkitan kepada individu lain?

Melalui kajian terdahulu, kita tahu mereka yang mempunyai virus berupaya untuk menjangkiti individu lain walaupun tidak menunjukkan simptom.

Jika batuk dan bersin itu dianggap sebagai satu-satunya kaedah jangkitan, maka pernyataan ini adalah tidak logik.

Namun kajian yang diterbitkan pada 2 Jun menunjukkan
 potensi titisan yang keluar daripada mulut semasa seseorang itu sedang bercakap dapat menjangkiti individu lain.

Tahap kebolehjangkitan virus meningkat bergantung kepada berapa kuat seseorang itu bercakap.

Anda mungkin berminat:

Jika anda menjerit, ia akan menghasilkan lebih banyak titisan oral sesaat.

Bayangkan, dengan percakapan biasa pun anda berisiko untuk menyebarkan virus kepada individu lain.

Walaupun kebanyakan mereka yang berisiko tinggi
menyebarkan jangkitan melalui bersin dan batuk
, percakapan mungkin berupaya untuk menjadi punca utama penyebaran virus.

Ini berikutan mereka yang tidak mempunyai simptom kebiasaannya lebih yakin tidak akan menyebarkan virus.

Interaksi sosial yang berlaku pada jarak kurang daripada apa yang disarankan boleh meningkatkan risiko kebolehjangkitan virus pada individu terlibat.

Dapatan kajian kuatkan hipotesis pemakaian topeng muka untuk kawal penularan jangkitan melalui titisan air

Terdahulu,
pemakaian topeng muka dianggap tidak perlu bagi mereka yang tidak menunjukkan simptom.

Oleh sebab terdapat pelbagai jenis keperluan teknikal bagi memastikan individu yang memakai topeng terhindar daripada jangkitan, pemakaian oleh mereka yang sihat dianggap sebagai satu pembaziran.

Walau bagaimanapun, setelah kajian menunjukkan percakapan boleh menyebarkan virus melalui titisan air,
pemakaian topeng muka oleh setiap individu perlu digalakkan.

Tiada siapa tahu sama ada mereka mempunyai virus tersebut atau tidak terutamanya jika mereka berada dalam tempoh fasa pengeraman virus (tiada simptom).

Terdapat perbezaan amalan pemakaian topeng muka jika dibandingkan di antara orang Barat dan Asia.

Malah, pernah juga
orang Asia distereotaipkan dengan topeng muka sepanjang musim wabak.

Namun, kini, kita boleh lihat peningkatan pesat berlaku di negara barat seperti Amerika Syarikat (US).

Saranan pemakaian topeng muka tidak boleh lagi diambil ringan terutamanya bagi mereka yang mempunyai kadar interaksi sosial harian yang tinggi.

Anda mungkin berminat:

Walaupun Dah Boleh Keluar Bekerja, Jangan Ambil Mudah! Pakai Topeng Muka Di 3 Lokasi Ini!

Bayi Kena Pakai Topeng Muka Elak COVID-19? Ini Yang Ibu Bapa Perlu Tahu

Percakapan, hampir sama risiko penularan melalui titisan air dengan batuk

Batuk boleh mengeluarkan sekurang-kurangnya 3,000 titisan ke udara.

Bersin pula mampu menembak kira-kira 40,000 partikel titisan.

Pemerhatian terhadap jumlah titisan yang keluar semasa batuk atau bersin boleh
membantu saintis meramal risiko penularan dalam satu populasi.

Melihat kepada keperluan tersebut, Institut Diabetes US, Institut Penyakit Sistem Pencernaan dan Buah Pinggang serta Universiti Pennsylvania (US) telah mengkaji jumlah titisan yang keluar semasa bercakap.

Kajian menggunakan pengimbasan laser telah menunjukkan semasa bercakap, anda mengeluarkan kira-kira 2,600 titisan sesaat.

Perkara ini berubah-ubah mengikut kekuatan suara.

Mereka yang bercakap kuat bukan sahaja boleh menyebabkan lebih banyak titisan keluar, malah saiznya lebih besar.

Bagi mereka yang mempunyai jangkitan virus, ia merupakan satu berita buruk memandangkan setiap
titisan tersebut mengandungi partikel virus aktif yang mampu menjangkiti individu lain
.

Oleh sebab itulah sepanjang 6 bulan lepas, kita mengalami peningkatan mendadak pada jumlah jangkitan global.

Kajian yang diterbitkan pada 1 April di laman Jurnal terkemuka Nature tidak menyenaraikan percakapan sebagai kaedah penyebaran virus.

Walau bagaimanapun
 mereka mengira jumlah virus korona baharu yang terdapat di dalam titisan oral
 pada kebanyakan pesakit.

Menurutnya, percakapan kuat selama seminit boleh menghasilkan sekurang-kurangnya 1,000 partikel virus di dalam sejumlah titisan oral.

Konklusi

Keperluan untuk memakai topeng bagi mengelakkan jangkitan perlu ditekankan oleh pihak berkuasa.

Kawalan terhadap harga juga perlu dibuat dan dipantau dengan lebih kerap.

Oleh sebab permintaan jumlah topeng muka meningkat, setiap kotak topeng muka dijual pada harga yang sangat tinggi.

Jika anda ingin bercakap dengan seseorang,
lebih baik anda mengekalkan jarak 2 meter bagi mengelakkan penyebaran melalui titisan air
 walaupun sudah memakai topeng.

Jangan lupa untuk cuci tangan secara kerap juga ya!

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus


Baru Melahirkan Bayi Prematur? Ibu, Ini 7 Cara Bonding Saat Si Kecil Di NICU

Bagi ibu melahirkan bayi prematur, pasti akan rasa seperti wujudnya jurang perhubungan terutamanya apabila bayi pramatang berada di NICU. Anda boleh cuba 7 tip ini untuk bantu mengeratkan jalinan kemesraan
(bonding)
 kalian berdua. Semoga bermanfaat.

Untuk mendapatkan lebih banyak info tentang Keibubapaan, sila dapatkannya
di sini.

Bonding
 dengan bayi prematur di NICU

Bonding
 ialah jalinan yang kuat dan tahan lama antara bayi dengan individu yang menjaganya. Hubungan ini berlangsung dari masa ke masa dan berkembang berdasarkan momen yang diciptakan saban hari.

Ia melibatkan perkara seperti senyuman, sentuhan, kata-kata penuh kasih sayang dan juga bertindak balas terhadap keperluannya – merupakan proses 2 hala antara
ibu bapa dan bayi
.

Rasa yang wujud ini dapat membantu bayi berasa lebih selamat dan terjamin. Ia juga merupakan asas penting untuk perkembangan mereka.

Anda mungkin bimbang jika tidak dapat menjalinkan ikatan dengan bayi pramatang yang ditempatkan di
Unit Rawatan Rapi Neonatal (NICU)
.

Pastinya menyedihkan apabila perlu berpisah dengan si manja kerana mereka perlu dijaga di hospital.

Namun terdapat banyak perkara yang boleh anda lakukan untuk mendekatkan diri dan membina jalinan kemesraan dengan bayi ketika mereka di NICU.

Tip eratkan hubungan dengan bayi prematur

Walaupun bayi dilahirkan lebih awal, tetapi mereka sudah boleh ‘mengenali’ anda – suara dan bauan. Kehadiran anda mewujudkan rasa selesa sekali gus merupakan titik permulaan yang bagus untuk memulakan ikatan.

Berikut antara beberapa idea untuk membantu anda membina jalinan kemesraan semasa si manja masih di NICU.

Menyentuh dan memegang

Sentuhan, pegangan dan urutan pada bayi boleh membantu mereka menjadi lebih tenang. Si manja akan belajar bahawa mereka boleh bergantung kepada anda untuk berasa tenang.

Bergantung kepada usia bayi yang lahir pramatang, kakitangan NICU mungkin mencadangkan untuk:

Bendungan
 – Meletakkan tangan dan lengan pada kedua-dua sisi bayi semasa mereka berbaring di atas katil. Keadaan ini membolehkan bayi pramatang mengalami keadaan yang sama
semasa dalam kandungan

Sentuhan ringan
 – Elakkan mengusap kerana ia mungkin memberikan terlalu banyak rangsangan

Penjagaan kanggaru
 –
Sentuhan kulit-ke-kulit
 penting dan membolehkan anda memegang dan memeluk bayi. Ia dapat menenangkan anda dan bayi. Bayi juga dikatakan akan lebih cepat pulih atau sembuh daripada
masalah perubatan
 yang kerap terjadi kepada bayi lahir pramatang

Penyusuan kosong
 (
Non-nutritive (comfort) breastfeeding
) – Bayi NICU mungkin mengalami
oral aversion
 kesan pemakaian tiub pada mulut dan wajah. Menyusukan bayi walaupun tanpa susu membantu mengatasi masalah tersebut

Kehadiran anda di sisi katil
 – Bayi mengenali suara dan bau anda, jadi penting untuk anda berada di sisi katil untuk membantu mereka berasa tenang dan membesar dengan lebih baik

Baca juga:

Fahami bahasa tubuh bayi prematur

Bayi akan
menggunakan bahasa badan
 untuk mempamerkan perasaan mereka. Lama- kelamaan, anda akan belajar memahami bahasa tubuh si manja.

Kakitangan perubatan juga boleh membantu anda untuk belajar membaca bahasa tubuh bayi.

Bermain dengan bayi pramatang

Bermain dengan bayi membantu untuk:

Mengenali antara satu sama lain

Mengembangkan otak bayi

Membuatkan bayi berasa disayangi dan selamat

Mengajar bayi mengenai perhubungan dan keselesaan

Mengajar bayi mengenai persekitaran fizikal yang boleh dilihat, didengar, dirasa dan dihidu

Semasa bayi berada di NICU, aktiviti bermain boleh melibatkan membuat raut wajah, menyanyi, tersenyum dan bercerita kepadanya. Sentiasa perhatikan bahasa badan bayi untuk mengenal pasti jika mereka sudah puas.

Eratkan hubungan dengan bayi prematur #Berkongsi bau

Memeluk bayi adalah cara terbaik untuk membantu mereka mengenali bau anda. Jika anda masih belum berbuat demikian, lakukannya dengan meletakkan sesuatu yang mempunyai bauan diri ke dalam inkubator bayi – seperti baju.

Elakkan juga menggunakan minyak wangi atau deodoran wangi kerana boleh mengganggu bayi untuk mengenali bau anda.

Namun pastikan anda bertanyakan kepada doktor terlebih dahulu ya.

Boleh diramal

Melakukan perkara yang sama membantu bayi menyedari bahawa anda adalah individu konsisten dalam hidupnya.

Sebagai contoh, katakan atau buat perkara sama setiap kali anda ingin melakukan penjagaan kanggaru bagi memberikan isyarat kepada bayi bahawa sesuatu yang menenangkan akan berlaku.

Si kecil akan mula berasa selamat tentang anda dan cara anda bersamanya.

Mengepam susu untuk bayi prematur

Susu ibu adalah makanan penting untuk bayi dan mengepam susu adalah perkara terbaik yang boleh anda lakukan kepada si manja.

Menjaga bayi

Kakitangan perubatan akan menunjukkan kepada anda cara menjaga bayi pramatang. Anda boleh membantu mencuci muka,
menukar lampin
 atau membaringkan semula si manja.

Melalui penjagaan bayi ini, anda akan mula merasakan sebahagian daripada kehidupan mereka, dan si kecil akan belajar mengenali ibunya. Anda juga akan belajar mengendalikan bayi dengan cara yang disukainya.

Menjaga diri sendiri

Mempunyai bayi pramatang di NICU boleh memberikan tekanan dan normal untuk emosi anda rasa bercampur-baur. Namun penting untuk anda menjaga diri dan emosi dengan kesejahteraan diri.

Dalam keadaan sihat, anda akan dapat menjaga dan membina
bonding
 yang lebih baik bersama si manja.


Apa Itu BMI? Fahami Kepentingan BMI Mengikut Berat Badan & Ketinggian Anda

Ramai yang selalu menyebut kepentingan BMI apabila bercakap
mengenai berat badan
 masing-masing. Tetapi sebenarnya apa itu BMI dan adakah anda benar-benar memahami mengenai kepentingannya?

Memahami apa itu BMI?

Secara umumnya, apa itu BMI adalah perkataan pendek daripada frasa asalnya iaitu
Body Mass Index
.

Ia adalah satu kaedah
ukuran berat badan
 seseorang individu bersama-sama dengan ketinggiannya.

 Ia lebih kepada penunjuk berkenaan jumlah lemak tubuh badan seseorang individu dan BMI mempunyai hubung kait atau korelasi dengan jumlah lemak tubuh.

Dengan kata lain, semakin tinggi skor BMI anda, maka semakin tinggi jugalah jumlah lemak badan anda.

Kategori-kategori BMI

Terdapat empat kategori BMI yang boleh memberikan gambaran sebenar
mengenai jumlah lemak badan anda.

E
mpat kategori tersebut ialah
kurang berat badan
 (
underweight
), sihat (
healthy
), berat badan berlebihan (
overweight
) dan obes (
obese
).

Bagaimana untuk mengetahui kategori berat badan anda?

Rujuk senarai di bawah ini.

Kurang berat badan
: Bawah daripada nilai 18.5

Sihat: Nilai antara 18.5 hingga 24.9

Berat badan berlebihan: Nilai antara 25 hingga 29.9

Obes: Nilai 30 dan ke atas

Kategori BMI ini memberikan gambaran kepada anda berkenaan risiko kesihatan yang berpotensi berlaku berdasarkan berat badan tersebut.

Perkaitan klinikal BMI

BMI dianggap sebagai petunjuk bagi
sebarang risiko kesihatan
 pada masa akan datang.

BMI biasa digunakan oleh profesional kesihatan untuk mengesan individu yang dikategorikan mempunyai berat badan berlebihan dan obes.

BMI penting kerana digunakan untuk menilai risiko kesihatan seseorang individu yang berkait rapat dengan berat badan berlebihan dan obesiti.

Sebagai contoh, mereka yang mempunyai nilai BMI yang tinggi mempunyai risiko terhadap beberapa jenis penyakit seperti:

Kolesterol tinggi dan masalah lipid yang lain

Diabetes jenis 2

Penyakit jantung

Strok

Tekanan darah tinggi

Sesetengah kanser

Penyakit hempedu

Apnea tidur dan berdengkur

Kematian pramatang

Osteoarthritis dan penyakit berkaitan sendi

Apa itu BMI: Kepentingan BMI perlu anda fahami

Mungkin ramai yang terlepas pandang mengenai hal ini. Ya, dengan mengetahui kepentingan BMI dan berapakah nilai BMI anda, akan memberikan beberapa manfaat dan kebaikan.

Pertama, ia adalah kaedah yang baik bagi mengetahui sama ada berat badan anda berada dalam kondisi yang sihat dan bersesuaian dengan ketinggian yang dimiliki.

Selain itu, jika tahu nilai BMI anda, ia membantu doktor untuk mengenal pasti sebarang risiko kesihatan yang mungkin anda alami pada masa hadapan jika ia berada pada kategori
overweight
 dan
obese
.

Walau bagaimanapun, perkiraan BMI ini tidak mengambil kira faktor-faktor lain seperti umur, jantina, etnik dan juga jisim otot.

Selain itu, ia juga tidak sesuai untuk menentukan berat badan sihat bagi warga emas, kanak-kanak, wanita hamil dan juga atlet.

Oleh itu, jika anda merupakan salah seorang daripada golongan yang disebutkan ini, nilai BMI anda mungkin tidak berapa tepat dan tidak menggambarkan
jumlah sebenar lemak tubuh
 anda.

Rujuk doktor bagi mendapatkan kepastian berkenaan BMI dan risiko kesihatan sebenar anda.

Bagi anda yang tidak berada dalam kategori ini dan ingin mendapatkan nilai BMI, cuba Kalkulator Indeks Jisim Badan yang kami sediakan ini.


Golongan LGBT Lebih Berisiko Mengalami Penyakit Jantung

Golongan LGBT (lesbian, gay, biseksual dan transeksual) berisiko tinggi mengalami penyakit jantung dan masalah jantung yang lain berbanding dengan golongan heteroseksual, demikian dapatan penyelidikan baru yang dibentangkan pada pertemuan American Heart Association tahun lalu.

Kajian tersebut juga menyeru para doktor untuk membantu menangani ketidaksamaan kesihatan terhadap golongan minoriti seksual tersebut selain pakar mengatakan terdapat terlalu sedikit kajian yang ditumpukan untuk menangani ketidaksamaan kesihatan dalam kumpulan minoriti ini.

Golongan LGBT dan faktor risiko penyakit jantung

Penyelidik di
Baptist Health South Florida Clinic
 di Miami memberi tumpuan kepada tujuh faktor risiko kesihatan jantung yang boleh dikawal dan mendapati kumpulan minoriti ini berkemungkinan besar merokok dan mempunyai kandungan gula dalam darah yang tidak terkawal.

Dalam kajian yang diketuai Dr Anshul Saxena, seorang biostatistik, data melibatkan 2,445 orang dewasa, serta kaji selidik dan ujian perubatan dilakukan terhadap peserta kajian tersebut untuk mengenal pasti kesihatan jantung.

1 dalam 20 (5 peratus) daripada peserta kajian merupakan lesbian, gay dan biseksual. Disebabkan peserta tidak ditanya sama ada mereka transeksual atau tidak, ini bererti risiko sebenar mungkin lebih besar daripada yang disangkakan.

Mempunyai sejarah keluarga dengan penyakit jantung dan umur adalah faktor risiko yang tidak boleh dikawal dalam menentukan kesihatan jantung. Manakala tekanan darah, kolesterol, aktiviti fizikal, berat badan dan diet merupakan faktor yang boleh dikawal, di samping kandungan gula dan merokok.

Kajian tersebut mendapati berdasarkan semua tujuh faktor yang boleh dikawal tersebut, mereka yang dikenal pasti sebagai lesbian, gay dan biseksual mempunyai risiko 36 peratus lebih tinggi untuk mempunyai tahap kesihatan jantung yang tidak ideal.

Kesedaran risiko lebih tinggi perlu disedari golongan LGBT dan pakar kesihatan

Kajian terdahulu juga mendapati tahap penyalahgunaan alkohol dan tekanan yang lebih tinggi dalam kalangan golongan LGBT yang memerlukan campur tangan pakar kesihatan.

Ketidakpercayaan golongan minoriti ini kepada pakar kesihatan dan diskriminasi yang mungkin dihadapi daripada masyarakat juga mungkin menyumbang kepada masalah merokok, diet tidak sihat dan kurang aktiviti fizikal.

Golongan minoriti seksual ini juga cenderung menghadapi kesan penyakit jantung yang lebih negatif berbanding individu heteroseksual, menurut Profesor Wayne Rosamond, pengerusi A
merican Heart Association’s Epidemiology and Prevention panel.

Kesedaran mengenai risiko penyakit jantung ini perlu ditekankan agar golongan LGBT lebih mengambil berat tentang kesihatan mereka dan mendapatkan rawatan perubatan yang mereka perlukan.


Punca Kanser Payudara Yang Harus Dikenal Pasti Lebih Awal, Wanita Berisiko Harus Bersedia!

Tidak ada siapa yang benar-benar pasti tentang penyebab
kanser payudara.
 Kadang kala, wanita yang nampak sihat pada luarannya dan sering amalkan gaya hidup sihat boleh dikesan menghidap barah payudara. Tetapi, apa sebabnya?

Sebenarnya, doktor sendiri tidak mampu untuk menghuraikan penyebab sebenar yang menyebabkan seseorang itu menghidap kanser. Namun, wanita yang mempunyai kecacatan genetik dan mempunyai faktor risiko tertentu dikesan lebih berisiko untuk menghidap
kanser payudara
.

Menurut kajian, faktor seperti persekitaran, hormon dan juga gaya hidup kesemuanya mempunyai impak yang tersendiri terhadap kesihatan seseorang.

Kanser payudara
 yang berlaku mungkin merupakan kesan interaksi yang kompleks antara kesemua faktor di atas.

Untuk mendapatkan lebih banyak info tentang
Kanser Payudara
, sila dapatkannya
di sini.

Penyebab
kanser payudara
 yang lazim

Ada beberapa penyebab yang secara lazimnya boleh mengakibatkan kanser payudara. Faktor-faktor ini meningkatkan risiko untuk anda untuk menghidap kanser payudara.

1.

Umur

Umur merupakan penyebab kanser payudara yang paling besar. Apabila umur bertambah, risiko anda untuk menghidap kanser payudara turut meningkat.

85% daripada kes kanser payudara berlaku dalam kalangan wanita yang berusia 50 tahun ke atas. Hanya 5% daripada kes tersebut berlaku dalam kalangan wanita yang berumur 40 tahun ke bawah.

2.

Umur ketika datang haid dan menopaus

Wanita yang datang bulan lebih awal daripada usia 12 tahun mempunyai risiko yang lebih tinggi untuk menghidap kanser payudara. Risiko yang sama juga turut dihadapi oleh wanita yang mengalami menopaus pada umur lebih daripada 55 tahun.

Semakin lama wanita mengalami menstruasi, semakin besar risiko untuk mereka menghidap kanser payudara. Pendedahan kepada hormon estrogen dan progesteron merupakan antara faktor yang memainkan peranan yang penting dalam pembentukan kanser payudara.

3.

Mempunyai tisu payudara yang lebih tumpat

Wanita yang mempunyai tisu payudara yang lebih tumpat dan padat didapati mempunyai risiko yang lebih tinggi untuk menghidap kanser payudara. Namun, pakar sendiri tidak pasti punca sebenar yang mengaitkan faktor ini dengan kanser.

Ketika
mamogram
,
 tisu yang tumpat akan muncul sebagai tompokan berwarna putih yang menyukarkan doktor untuk mengesan kehadiran tumor pada kawasan payudara.

Selalunya, wanita yang lebih muda, mempunyai BMI yang rendah dan sedang melalui terapi hormon untuk menopaus mempunyai payudara yang lebih tumpat daripada biasa.

4.

Melakukan terapi hormon

Pesakit yang melakukan terapi hormon (
menopausal hormone therapy
) untuk mengurangkan simptom yang diakibatkan oleh menopaus berisiko untuk mendapat beberapa jenis kanser.

Malah, wanita yang melakukan terapi hormon ini turut mengalami risiko yang lebih tinggi untuk menghidap sakit jantung ataupun strok.

5.

Pernah menghidap kanser

Pesakit yang pernah
didiagnosis dengan kanser
, tidak kiralah kanser apa pun, mempunyai risiko yang lebih tinggi untuk menghidap kanser payudara.

Selain itu, jika anda pernah menghidap kanser payudara pada salah satu payudara anda, maka anda mempunyai risiko sebanyak 3 atau 4 kali ganda untuk menghidap kanser payudara di bahagian payudara yang sihat ataupun pada payudara yang sama.

6.

Kehamilan dan menyusukan anak

Wanita yang tidak pernah hamil ataupun mengandung setelah berumur 30 tahun didapati lebih berisiko untuk menghidap kanser payudara berbanding wanita yang bersalin sebelum umur 30 tahun.

Wanita yang menyusukan anak pula mempunyai risiko yang lebih rendah untuk menghidap kanser payudara, lebih-lebih lagi wanita yang menyusukan anak lebih daripada 1 tahun.

Wanita yang sedang hamil dan menyusukan anak selalunya akan mengamalkan gaya hidup yang lebih sihat seperti tidak merokok ataupun minum arak. Oleh itu, mereka kurang berisiko untuk menghidap kanser payudara

Baca juga:

Cara Mencegah Kanser Payudara, Ubah Gaya Hidup Anda Bermula Sekarang

Ambil Tahu Tentang Rawatan Kanser Payudara, Buat Persediaan Dengan Lebih Awal

Faktor keturunan atau genetik yang menyebabkan kanser payudara

Tidak mustahil sama ada ibu ataupun bapa untuk mewariskan gen kanser kepada anak-anak mereka. Malah, hampir 5% – 10% kanser payudara adalah disebabkan oleh faktor genetik.

Faktor yang lazim untuk kanser payudara yang bersifat genetik ialah mutasi pada gen
BRCA1
ataupun
BRCA2
 yang boleh mengakibatkan sel membesar secara abnormal.

7 daripada 10 wanita yang mengalami mutasi pada gen
BRCA1
 atau
BRCA2
akan menghidap kanser payudara ketika umur mereka menginjak 80 tahun.

Lelaki yang mempunyai gen yang sama juga lebih berisiko untuk menghidap
kanser payudara
dan juga
kanser prostat.

Wanita yang mempunyai ibu, saudara mara terdekat, adik beradik perempuan ataupun anak perempuan yang menghidap kanser mempunyai risiko sebanyak dua kali ganda.

Malah, 15% daripada wanita yang menghidap kanser payudara mempunyai ahli keluarga yang turut menderita penyakit yang sama.

Faktor gaya hidup penyebab kanser payudara

Faktor gaya hidup juga boleh menyebabkan seseorang itu lebih berisiko untuk menghidap kanser. Namun, faktor ini boleh diubah jika anda ingin mengurangkan risiko kanser payudara.

1.
   Penyebab kanser payudara –
Merokok

Ramai yang sedia maklum tentang keburukan merokok. Merokok bukan sahaja dapat meningkatkan risiko anda untuk menghidap kanser payudara, malah, ia juga turut memberi kesan terhadap ahli keluarga serta sahabat handai yang sering menghabiskan masa bersama anda.

Individu yang terdedah dengan asap sekunder mempunyai risiko untuk menghidap kanser payudara, lebih-lebih lagi dalam kalangan wanita yang sudah menopaus.

Jika anda sukar untuk berhenti merokok, anda boleh merujuk hospital yang berdekatan untuk mendapatkan khidmat nasihat doktor.

Anda juga boleh kunjungi Klinik Berhenti Merokok yang menawarkan khidmat nasihat dan sokongan kepada individu yang ingin berhenti merokok.

2.

Minum alkohol

Walaupun banyak kajian yang mengesahkan tentang kebaikan minum
wine
 segelas sehari, namun, anda tidak patut minum dengan kadar berlebihan, lebih-lebih lagi jika anda menghidap kanser payudara.

Menurut pakar, wanita yang minum tiga minuman beralkohol seminggu mempunyai 15% risiko yang lebih tinggi untuk menghidap kanser payudara.

Setiap gelas tambahan yang diambil oleh wanita setiap hari akan meningkatkan risiko sebanyak 10%. Kajian membuktikan bahawa mengambil minuman beralkohol mempunyai kesan yang buruk terhadap kesihatan seseorang walaupun mereka minum dengan sederhana.

Alkohol boleh meningkatkan tahap estrogen dalam badan wanita yang boleh menyebabkan kanser payudara menjadi lebih teruk. Selain itu, tabiat minum minuman keras juga boleh meningkatkan risiko kanser kerana ia berupaya untuk memusnahkan DNA dalam sel-sel badan.

Sama seperti tabiat merokok, amalan minum minuman beralkohol juga merupakan salah satu punca utama kanser payudara. Amalan ini perlu dihentikan jika anda ingin menurunkan risiko menghidap penyakit ini.

3.
   Penyebab kanser payudara –
Berat badan

Wanita yang mempunyai berat badan berlebihan mempunyai risiko yang lebih tinggi untuk menghidap kanser payudara berbanding wanita yang sentiasa mengekalkan berat badan dalam lingkungan BMI yang sihat.

Sel lemak dalam badan manusia akan menghasilkan estrogen. Oleh itu, lemak yang berlebihan bermaksud badan akan menghasilkan lebih banyak estrogen.

Justeru, langkah yang terbaik yang boleh dilakukan ialah dengan menurunkan berat badan secara sihat dan selamat. Tidak ada masalah untuk individu yang sudah berusia untuk menurunkan berat badan bagi tujuan kesihatan. Cuma, pastikan penurunan tersebut merupakan penurunan yang sihat.

4.

Diet

Diet atau corak pemakanan memainkan peranan yang besar dalam pembentukan kanser. Hampir 30% hingga 40% kanser berpunca daripada corak pemakanan seseorang.

Individu yang gemar ambil makanan yang berlemak didapati lebih berisiko untuk menghidap kanser payudara.

Kajian mendapati negara yang mengamalkan pemakanan yang sihat; lebih sayur-sayuran dan rendah lemak mempunyai bilangan pesakit kanser yang lebih rendah berbanding negara lain.

Sebagai permulaan, cuba elakkan makan lebih daripada 30 gram lemak setiap hari. Elakkan makan makanan yang kaya dengan lemak trans seperti keropok, snek ataupun biskut.

Selain itu, anda juga boleh kurangkan makan daging merah seperti daging lembu. Sebagai ganti, makan ayam, ikan atau telur untuk mendapatkan protein yang secukupnya.

Penyebab kanser payudara berbeza mengikut individu

Ada pelbagai punca atau penyebab kanser payudara, namun, bukan semuanya bersifat kekal dan tidak boleh diubah.

Jika kanser payudara merupakan sesuatu yang anda risaukan, anda boleh lakukan perubahan dari segi gaya hidup seperti mengawal berat badan dan amalkan diet yang sihat sebagai salah satu langkah untuk kurangkan risiko serta penyebab kanser payudara.

#OpenYourMind #CelikKanser


Fraktur Muka

Definisi

Apakah itu Fraktur Muka?

Fraktur muka adalah patah tulang di mana-mana kawasan di muka. Ini termasuk hidung, tulang pipi, kawasan sekitar mata, dan rahang atas dan bawah.

Dalam kebanyakan kes, fraktur ini disebabkan oleh beberapa jenis trauma pada muka, seperti kemalangan kenderaan bermotor, kecederaan sukan, jatuh, atau pergaduhan. Kadangkala, ia berlaku kerana tulang-tulang di muka dilemahkan oleh prosedur atau keadaan pergigian.

Adakah fraktur muka biasa berlaku?

Fraktur muka biasa berlaku. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom fraktur muka?

Ia bergantung kepada bahagian tulang di muka yang patah. Sesetengah perkara, seperti sakit, bengkak, dan lebam, adalah simptom biasa tulang patah.

Ini adalah simptom-simptom anda boleh jangkakan jika mengalami jenis-jenis fraktur muka yang utama:

Hidung patah (patah hidung):

Sakit

Bengkak

Hidung berdarah

Lebam di sekitar hidung

Kesukaran bernafas

Fraktur dahi (tulang frontal):

Dahi mungkin kelihatan termasuk ke dalam (ditolak ke dalam)

Sakit di sekitar kawasan sinus

Kecederaan kepada mata

Patah tulang pipi / rahang atas (fraktur maksila zigomatik):

Pipi menjadi rata

Perubahan sensasi / rasa di bawah mata di yang terjejas

Masalah dengan penglihatan

Sakit apabila berlaku pergerakan rahang

Fraktur soket mata (orbit):

Ini melibatkan tulang soket mata. Ia biasanya berlaku apabila objek tumpul seperti tinju atau bola memukul / terkena pada mata.

Mata lebam

Kemerahan atau pendarahan di dalam putih mata

Penglihatan kabur atau merosot

Rasa kebas di dahi, kelopak mata, pipi, atau bibir / gigi atas

Bengkak pipi atau dahi

Patah rahang:

Sakit

Lebam, bengkak, atau kenyerian di sepanjang rahang atau di bawah telinga

Ketidakupayaan untuk mengetapkan gigi bersama dengan betul (maloklusi)

Lebam di bawah lidah (biasanya menandakan patah rahang)

Gigi tercabut atau longgar

Kebas di bibir bawah atau dagu

Fraktur tengah muka (maksila):

Simptom utama adalah bengkak atau kecacatan bentuk di muka.

Mungkin terdapat beberapa gejala yang tidak disenaraikan di atas. Jika anda mempunyai sebarang kebimbangan tentang mana-mana gejala, sila berjumpa dengan doktor anda.

Bilakah saya perlu berjumpa dengan doktor?

Sekiranya anda mengalami kecederaan muka, berjumpa dengan doktor anda secepat mungkin. Sesetengah faktur muka boleh mengancam nyawa. Fraktur lain juga boleh menyebabkan masalah dengan sistem pernafasan anda, saluran udara, sistem saraf pusat, atau penglihatan yang tidak dapat diterbalikkan.

Punca

Apakah yang menyebabkan fraktur muka?

Fraktur (patah) muka mungkin berlaku apabila muka anda cedera. Kemalangan kenderaan, motosikal, atau basikal boleh menyebabkan kecederaan yang mengakibatkan patah muka. Fraktur muka mungkin juga disebabkan oleh kecederaan yang berlaku semasa bermain sukan, seperti besbol dan bola sepak. Patah rahang juga boleh berlaku jika anda ditumbuk / dicederakan di muka semasa serangan fizikal.

Faktor-faktor risiko

Apakah yang meningkatkan risiko saya untuk mengalami fraktur muka?

Sila berunding dengan doktor untuk mendapatkan maklumat lanjut.

Diagnosis & rawatan

Maklumat yang diberikan bukan pengganti untuk sebarang nasihat perubatan. SENTIASA berunding dengan doktor anda untuk maklumat lanjut.

Bagaimanakah fraktur muka didiagnosis?

Pemeriksaan fizikal dan jenis ujian yang diarahkan oleh doktor anda bergantung pada jenis kecederaan yang anda alami.

Doktor anda akan memeriksa muka anda untuk tanda-tanda bengkak dan kesakitan. Doktor juga akan memeriksa sebarang perubahan dalam pergerakan (mobiliti) – sama ada anda dapat menggerakkan bahagian wajah anda. Anda mungkin perlu mengambil sinar-X. Kebanyakan fraktur akan ditunjukkan dengan jelas semasa ujian-ujian ini.

Bagaimanakah fraktur muka dirawat?

Fraktur muka mungkin dibiarkan sembuh sendiri jika tulang anda yang patah berada dalam kedudukannya yang normal. Fraktur yang teruk mungkin perlu dirawat. Anda mungkin memerlukan mana-mana yang berikut:

Reduksi tertutup:

Semasa prosedur ini, pembekal penjagaan kesihatan anda memindahkan tulang patah anda kembali ke kedudukan normalnya. Reduksi tertutup sering dilakukan apabila anda mempunyai hidung yang patah. Anda tidak akan memerlukan insisi untuk prosedur ini. Rujuk pembekal penjagaan kesihatan anda untuk maklumat lanjut mengenai reduksi tertutup.

Endoskopi:

Ujian ini menggunakan skop untuk melihat di dalam sinus dan soket mata anda. Skop adalah tiub panjang dengan lensa dan lampu di hujungnya. Skop diletakkan di antara gusi atas dan bibir atas ke sinus di belakang tulang pipi anda. Skop ini juga boleh dimasukkan ke melalui insisi (hirisan) kecil pada kulit kepala anda dan ke sinus di belakang dahi anda. Semasa endoskopi, bahagian kecil tulang anda yang patah boleh dikeluarkan. Alat khas mungkin digunakan untuk menyokong tulang patah di wajah anda.

Ubat-ubatan:

Ubat dekongestan: Ubat dekongestan membantu mengurangkan bengkak di hidung dan sinus anda. Ubat ini juga boleh membantu anda bernafas dengan lebih mudah

Ubat-ubatan kesakitan: Anda boleh diberikan ubat preskripsi untuk mengurangkan kesakitan. Jangan tunggu sehingga kesakitan anda bertambah teruk untuk anda mengambil ubat ini

Ubat steroid: Ubat ini membantu menyusutkan bengkak di wajah anda

Ubat antibiotik: Ubat antibiotik membantu merawat jangkitan yang disebabkan oleh bakteria. Ubat ini boleh diberikan jika anda mempunyai luka terbuka

Rawatan ortodontik:

Anda mungkin perlu melawat pembekal penjagaan kesihatan yang boleh membetulkan gigi rosak atau pecah. Rawatan ortodontik juga boleh dilakukan jika gigi anda tidak tersusun dengan betul apabila anda menutup rahang anda selepas kecederaan anda.

Pembedahan:

Reduksi terbuka dan fiksasi dalam: Pembedahan ini juga dipanggil ORIF. Semasa ORIF, pembekal penjagaan kesihatan anda membuat insisi ke atas kawasan muka anda yang retak. Wayar, skru, atau plat digunakan untuk mencantumkan fraktur wajah anda bersama. Pembedahan ini membantu memastikan tulang tidak bergerak ketika ianya dalam proses untuk sembuh

Pembedahan rekonstruktif: Pembedahan rekonstruktif mungkin diperlukan untuk memperbaiki bahagian wajah anda yang menjadi cacat bentuk disebabkan kecederaan anda. Penyedia penjagaan kesihatan anda mungkin perlu mengeluarkan fraktur-fraktur wajah anda dan menggantikannya dengan graf. Graf adalah tulang yang sihat yang diambil dari kawasan lain di tubuh anda atau dari seorang penderma (orang lain)

Perubahan gaya hidup & remedi di rumah

Apakah beberapa perubahan gaya hidup atau remedi di rumah yang dapat membantu saya menguruskan fraktur muka?

Gaya hidup dan remedi di rumah yang berikut mungkin membantu anda menghadapi fraktur muka:

Meletakkan ais: Ais membantu mengurangkan bengkak dan sakit. Ais juga boleh membantu mencegah kerosakan tisu. Gunakan pek ais atau letakkan ais yang dihancurkan di dalam beg plastik. Tutup dengan tuala dan letakkan di muka anda selama 15 hingga 20 minit setiap jam seperti yang diarahkan.

Pastikan kepala anda ditinggikan: Pastikan kepala anda diletakkan melebihi paras jantung anda seberapa kerap yang anda boleh. Ini akan membantu mengurangkan bengkak dan sakit. Sandarkan kepala anda pada bantal atau selimut untuk memastikan ia ditinggikan dengan selesa.

Elakkan tekanan pada muka anda:

Jangan tidur di bahagian muka yang cedera. Tekanan di kawasan kecederaan anda boleh menyebabkan kerosakan bertambah buruk

Bersin dengan mulut terbuka untuk mengurangkan tekanan pada fraktur wajah anda. Tekanan yang terlalu banyak yang disebabkan bersin boleh menyebabkan tulang patah anda bergerak dan menyebabkan lebih banyak kerosakan

Cuba untuk tidak menghembuskan hidung anda kerana ia boleh menyebabkan kerosakan jika anda mengalami patah berdekatan mata anda. Tekanan dari menghembus hidung anda boleh menekan saraf mata anda dan menyebabkan kerosakan kekal

Bersihkan mulut dengan teliti: Mungkin sukar untuk membersihkan gigi jika mengalami kecederaan atau patah di mulut anda. Penyedia penjagaan kesihatan anda akan menunjukkan kepada anda cara terbaik untuk melakukan ini supaya anda tidak menyakiti diri sendiri. Penyembur atau berus gigi bersaiz kecil / berus gigi lembut kanak-kanak boleh berfungsi dengan baik untuk membersihkan mulut anda.

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.


Nak Anak Bijak Mesti Disuruh Makan Kismis, Benarkah Ia Dapat Meningkatkan Daya Pemikiran Otak?

Anda mesti pernah dimomokkan dengan ungkapan “Bagilah anak makan kismis, baru anak bijak. Tapi realitinya, adakah ia betul? Dan bagaimana pula dari aspek kandungan nutrisinya? Teruskan membaca perkongsian artikel ini.

Mitos atau fakta

Manakala bagi individu yang beragama Islam, pastinya anda biasa mendengar bahawa kismis dianggap sebagai satu makanan sunnah kegemaran Rasulullah S.A.W. Adakah ia benar? Atau sekadar kata-kata untuk melariskan produk dengan nilai Islamiknya?

Dalam carian di laman sesawang, Mufti Perlis, Datuk Dr Mohd Asri Zainul Abidin pernah mengeluarkan kenyataan bahawa tidak wujud dalil sahih daripada Nabi S.A.W mengenai dakwaan berkaitan kismis ini.

Jadi mungkin individu-individu yang tidak bertanggungjawab yang menggunakan agama dalam menjual produk, boleh berhenti untuk melakukannya. Banyak lagi kaedah lain yang boleh digunakan bagi melariskan produk.

Makan kismis dan kebijaksanaan

Dalam kajian yang dilakukan di
University of Warwick,
kismis boleh dijadikan sebagai satu makanan bagi melihat sama ada anak anda akan menjadi bijak atau tidak apabila mereka mencapai usia 8 tahun.

Ujian yang dilakukan adalah dengan meletakkan kismis di dalam mangkuk dan memberitahu anak untuk tidak memakannya dalam tempoh tertentu. Jadi bagaimana pula ia boleh menentukan kebijaksanaan anak anda?

Menurut penulis utama penyelidikan, Julia Jaekel berkata, “Daripada hasil kajian yang dilakukan, kanak-kanak yang dapat menahan diri dalam ujian kismis tersebut, kebiasaannya akan lebih cemerlang ketika berusia 8 tahun. Ini meliputi kemahiran dalam menumpukan perhatian serta berkaitan dengan pencapaian akademik.

Masa sesuai

Membaca mengenai ujian di atas, pasti ada antara ibu bapa yang berebut-rebut ingin melakukannya kepada si manja anda, bukan? Sabar. Bukan semua anak-anak sesuai untuk memakan kismis. Malahan ujian yang dilakukan di atas juga hanyalah sesuai untuk si comel yang berusia 2 tahun ke atas.

Jadi bila sebenarnya anda boleh berikan anak memakan kismis? Sebenarnya, kismis atau sebarang buah-buahan yang dikeringkan adalah agak melekit dan sukar untuk dikunyah. Jadi risiko untuk mereka tersedak adalah sangat tinggi. Bahaya!

Namun, jika si manja anda berusia lebih 9 bulan dan sudah mempunyai kemahiran untuk mengunyah makanan yang lembut, anda boleh memberikannya kepada anak anda. Tetapi sebaik-baiknya ia dipotong dalam kepingan kecil bagi memudahkan mereka makan.

Nutrisi kismis

Makanan kering yang dihasilkan daripada anggur ini dikatakan kaya dengan nutrisi. Ia mengandungi karbohidrat, lemak, protein, vitamin B1, B2, B3, B5, B6 dan B9. Selain itu ia turut mengandungi kolin, vitamin C, vitamin E, vitamin K, kalsium, zat besi, magnesium, fosfor, kalium, sodium dan pelbagai nutrien lain. Bagus bukan?

Berikut merupakan antara khasiat kismis:

 Daya pemikiran

Dipercayai gula ringkas di dalam kismis dapat meningkatkan daya pemikiran otak. Ini kerana otak memerlukan gula ringkas dalam kuantiti yang banyak untuk berfungsi dengan baik.

 Tekanan darah tinggi

Dalam satu kajian, mendapati kismis kaya dengan bahan kalium dan rendah kandungan sodium. Ini sekali gus dapat membantu untuk mengurangkan tekanan darah tinggi.

 Kaya antioksida

Ada kajian yang mengatakan fenol di dalam kismis adalah antara sumber yang membolehkan ia dikategorikan di bawah makanan antioksida. Fungsi antioksida adalah untuk melindungi badan daripada radikal bebas dan menjaga kesihatan kulit.

 Kurangkan sembelit

Di dalam kismis mengandungi serat yang mempunyai peranan penting kepada sistem pencernaan. Ia membantu sistem pencernaan berjalan lancar. Secawan kismis dianggarkan mengandungi hampir 10 gram serat yang boleh melancarkan proses pembuangan air, mengeluarkan toksik berbahaya dari badan serta membersihkan usus.

 Kesihatan gigi

Menurut penelitian yang dilakukan di Universiti Illinois, Chicago, Amerika Syarikat oleh Christine D. Wu, mendapati kismis mengandungi antioksidan yang dapat melawan bakteria penyebab kerosakan pada gigi dan gusi.

Bahan manis yang terkandung dalam kismis dikatakan tidak akan menyebabkan berlakunya kaviti dan penyakit gusi. Sebaliknya ia melindungi dan menjadikan gigi lebih sihat dan kuat. Ini dipercayai disebabkan oleh asid oleanolik yang terkandung di dalam kismis, menjadikan ia efektif membunuh bakteria.

Tetapi betul ke kandungan gula dalam kismis ini bagus dan tak memberi kesan kepada kesihatan gigi kanak-kanak?

Kismis snek berkhasiat?

Sememangnya kita sudah mempunyai stigma tersendiri terhadap kismis. Sama seperti kebanyakan individu lain, pastinya anda juga merasakan kismis adalah satu jenis snek makanan sihat untuk kanak-kanak. Malahan, sering kali kismis dirujuk sebagai sejenis ‘snek semula jadi’ atau mendapat jolokan ‘makanan paling sihat di dunia’.

Walau bagaimanapun, sebenarnya kismis cenderung menjadi faktor peningkatan risiko kepada masalah kaviti dalam kalangan kanak-kanak disebabkan oleh teksturnya yang akan melekit dan tinggi kandungan gula. Malahan, sesetengah doktor pergigian tidak menyarankan kismis untuk dijadikan sebagai snek harian bagi kanak-kanak.

Fakta mengenai kaviti gigi

Menurut
National Institute of Dental and Craniofacial Research
, ketika mencapai usia 11 tahun, lebih daripada 40 peratus kanak-kanak sudah mempunyai masalah kaviti atau gigi berlubang pada gigi susu. Semestinya memakan kismis bukanlah satu-satunya punca timbul masalah ini. Beberapa sebab lain yang turut boleh menjadi punca masalah kaviti adalah:

Tidak memberus gigi dengan baik

Minum terlalu banyak jus dan susu

Makan terlalu banyak makanan ringan

Tidak menjalani pemeriksaan gigi secara berkala

Meminum susu, jus atau minuman manis lain dalam botol untuk tempoh yang panjang

Sememangnya tiada bukti kukuh mengatakan bahawa kanak-kanak yang memakan kismis akan lebih cenderung terdedah kepada masalah kaviti. Namun, bukankah lebih baik pengambilan harian kismis dihadkan. Mencegah itu lebih baik.

Hadkan pengambilan

Anda mungkin menggemari rasa manis kismis. Mungkin ia boleh menyebabkan anda ketagihan untuk memakannya. Apatah lagi selepas mengetahui tentang khasiat yang boleh diperolehi daripadanya. Tetapi sabar dulu.

Tahukah anda bahawa kandungan gula dalam sekotak kecil kismis adalah bersamaan dengan 8 sudu gula? Menurut seorang doktor gigi dari
Deane Dental Practice, Lancashire, United Kingdom,
Dr. Saara Sabir menyatakan kismis boleh menyebabkan kerosakan gigi pada kanak-kanak jika ia diambil dalam jumlah yang tidak terkawal.

Tekstur kismis itu sendiri meningkatkan risiko untuk terlekat di antara celahan gigi apabila dimakan. Untuk tempoh panjang, jika gigi tidak digosok dengan betul, bakteria pada gula boleh menyebabkan masalah kerosakan pada gigi.

Konklusinya

Apa yang boleh disimpulkan dari artikel ini? Pertama, anda sudah menyedari bahawa kismis bukanlah satu makanan sunnah seperti yang uar-uarkan selama ini. Kedua, buah anggur yang dikeringkan ini menawarkan pelbagai khasiat yang baik untuk kesihatan. Ketiga, oleh kerana ia mengandungi kandungan gula yang tinggi, amatlah dinasihatkan untuk anda mengehadkan pengambilannya kepada si manja anda. Boleh makan, tetapi berpada-pada, okay?

Anda mungkin berminat untuk membaca artikel:

Pulut Punca Anak Lambat Bercakap, Boleh Percaya Ke?

Betul Ke Barli Lagi Baik Daripada Nasi?

Daging, Adakah Baik untuk Kesihatan?


Ini 5 Menu Sahur Yang Pasti Mengenyangkan, Barulah Tak Lapar Sepanjang Hari!

Akhirnya, sudah tiba bulan Ramadan yang bakal disambut dengan meriah oleh umat Islam di seluruh dunia. Pada waktu ini, ramai yang mula mencari makanan untuk sahur yang bukan sahaja berkhasiat, tetapi juga mengenyangkan.

Walaupun kita berpuasa, aktiviti harian masih perlu diteruskan seperti biasa. Oleh sebab itu, kita perlukan tenaga yang cukup, lebih-lebih lagi jika kita terpaksa melakukan kerja berat.

Tidak dinafikan, makanan yang diambil ketika sahur
perlulah lengkap dari segi nutrisi.
 Kita perlu ambil karbohidrat, protein, sayur-sayuran serta buah-buahan yang mencukupi sebagai bekalan tenaga sepanjang berpuasa.

Disebabkan kita berpuasa dalam satu tempoh masa yang panjang, makanan yang diambil juga perlulah mengenyangkan dan mampu membekalkan tenaga yang mencukupi.

Tidak pasti apa yang perlu dimasukkan ke dalam
menu sahur ketika puasa nanti?
 Jangan runsing, kami ada jawapannya untuk anda dalam artikel di bawah.

Ketahui hidangan manakah yang dapat membantu anda kekal bertenaga sepanjang hari, namun mudah dan ringkas untuk disediakan!

Untuk mendapatkan lebih banyak info tentang Pemakanan Sihat, sila dapatkannya
di sini.

5 Makanan untuk sahur yang mudah dan mengenyangkan!

Berpuasa dari waktu subuh hingga maghrib boleh membuatkan sesiapa sahaja rasa penat dan tidak bertenaga. Bukan itu sahaja, pada bulan yang mulia ini, kita perlu bangun awal untuk bersahur.

Pasti ada di antara kita yang
tidak suka bersahur
 dan tidak makan kerana malas bangun pagi.

Eh, jangan macam tu! Amalan bersahur bukan sahaja mendatangkan pahala yang banyak, ia juga sangat penting untuk memastikan badan kita
kekal bertenaga sepanjang hari
.

Malah, jika anda ambil makanan yang betul, pasti anda akan rasa kekal kenyang sepanjang hari.

Ada 5 jenis makanan untuk sahur yang berkhasiat dan mudah disediakan pada waktu puasa nanti. Antaranya ialah:

1. Cuba makan oat ketika sahur

Makanan berasaskan oat sangat digalakkan semasa sahur. Walaupun 100 gram oat mengandungi 91 kalori sahaja namun kandungan serat tinggi membantu membuatkan anda berasa lebih kenyang dalam tempoh yang lama.

Oat merupakan sejenis makanan yang diperbuat daripada campuran oat dan susu. Untuk pengetahuan anda, oat bukan sahaja makanan untuk sahur yang berkhasiat, ia juga mempunyai pelbagai
nutrisi walaupun mudah untuk disediakan
.

Walau bagaimanapun, sebelum membeli oat di pasaran, pilih oat yang tidak mengandungi gula atau rendah gula.

Anda juga boleh makan oat dengan pelbagai cara. Anda boleh tambah air, campur susu atau masukkan buah-buahan serta kekacang untuk menyedapkan lagi oat tersebut.

Berikan anak anda kebaikan segelas susu semasa bersahur dengan Enfagrow A+! Bukan sahaja membekalkan nutrisi optimal sepanjang berpuasa, malah kaya dengan MFGM dan tahap DHA sesuai dengan saranan pakar untuk menyokong perkembangan IQ & EQ anak tersayang.
Klik Untuk Ketahui Lebih Lanjut

2. Tak boleh makan nasi? Cuba makan biskut

Biskut adalah makanan kedua yang membantu anda berasa kenyang semasa puasa. Kandungan tenaga setiap biskut adalah berbeza-beza dan biasanya dinyatakan pada bungkusannya.

Contohnya,setiap 100g biskut mengandungi 458 kalori.
Protein, lemak dan
karbohidrat yang terdapat dalam biskut
 juga memenuhi keperluan pemakanan semasa puasa.

Selain itu, biskut juga sesuai diambil oleh individu yang tidak suka makan nasi ketika sahur. Sebagai ganti, mereka boleh
makan biskut dan cicah dengan secawan susu ketika sahur!

Baca juga:

Elak Terlebih Makan, Cuba 5 Resepi Mantap Ini Sewaktu Berbuka Puasa!

Ramadan Makin Hampir! Nak Turunkan Berat Semasa Puasa? Ikut Diet Keto Ini!

3. Pasta sebagai makanan untuk sahur

Pasta mempunyai kandungan
kalori yang cukup tinggi
. Pengambilan 100g pasta kering mengandungi 370 kalori yang lebih rendah daripada biskut dan ia juga mengandungi protein serta lemak.

Ini membuatkan pengambilan pasta amat sesuai ketika sahur.

Malah, pasta juga mengandungi karbohidrat yang dapat membekalkan tenaga sepanjang hari.

Walau bagaimanapun, berbeza dengan gula ringkas, mereka yang makan pasta sebagai makanan untuk sahur tidak akan mengalami
peningkatan gula dalam darah yang ketara
.

Sebaliknya, tenaga akan dilepaskan secara perlahan-lahan dan terkawal.

Bukan itu sahaja, pasta juga rendah garam dan bebas kolesterol. Pada masa yang sama, ia juga mempunyai
nutrisi penting seperti zat besi
 dan vitamin B.

4. Makan nasi ketika sahur

Nasi adalah
makanan harian utama bagi setiap orang
. Namun hakikatnya ia adalah makanan keempat yang membantu anda kenyang lebih lama walaupun anda memakannya dalam kuantiti yang banyak semasa sahur.

Ini kerana nasi hanya mempunyai kandungan 129 kalori sahaja bagi setiap 100g nasi. Malah, protein dan lemaknya juga sedikit.

Jadi, buat penggemar nasi di luar sana, tidak salah jika anda ambil nasi sebagai makanan untuk sahur.
Ia sedap dan juga mengenyangkan
!

5. Inginkan kelainan? Makanlah mee!

Kebanyakan orang beranggapan mee adalah menu paling senang. Ia cepat dan ringkas disediakan semasa sahur. 100g mee mengandungi 340 kalori yang mana lebih tinggi daripada nasi.

Walau bagaimanapun, ia masih tidak mampu bertahan lama kerana bahan asanya adalah tepung yang juga olahan gula sederhana yang sangat mudah dicerna. Ini membuatkan ada berasa lebih cepat lapar.

Selain 5 makanan di atas, anda juga
boleh memilih telur.
 Ini kerana
 ia mengandungi protein paling lengkap yang mana kira-kira 97% daripadanya boleh diserap oleh badan.

Telur juga mengandungi kolina yang membantu metabolisme dan pusat sistem saraf berfungsi. Anda boleh memakannya
dalam pelbagai cara seperti rebus dan goreng.


Orang Perempuan Juga Ada Masalah Mati Pucuk! Ini Tanda Harus Dikenal Pasti

Tahukah anda gangguan orgasma pada kaum Hawa boleh menjadi tanda tanda mati putik wanita? Tetapi bagaimana keadaan gangguan orgasma pada wanita ini sehingga boleh mengganggu klimaks wanita?

Umumnya, gangguan orgasma atau nafsu syahwat bukan hanya berlaku kepada lelaki sahaja, malah kaum wanita turut mengalaminya meskipun tidak
 disedari secara fizikal.

Jika kaum adam lebih terkenal mempunyai masalah seperti mati pucuk dan lain-lain
, segelintir wanita juga merasai masalah yang sama disebut sebagai gangguan orgasma.

Untuk mendapatkan lebih banyak info tentang Kesihatan Wanita, sila dapatkannya
di sini.

Gangguan orgasma pada wanita

Gangguan orgasma bermaksud kesukaran seseorang individu untuk menaikkan nafsu dirinya atau orgasma walaupun setelah mengalami rangsangan seks.

Bagi wanita, keperluan untuk mencapai orgasma ini berbeza-beza.
Ada sesetengah wanita yang hanya memerlukan sedikit sahaja rangsangan untuk menyebabkan orgasma
.

Namun ada juga yang lain memerlukan lebih banyak rangsangan untuk mengalami klimaks.

Tanda tanda mati putik wanita

Secara teorinya, simptom utama gangguan orgasma sehingga mengganggu klimaks wanita ialah tidak mampu mengalami orgasma atau lambat untuk mengalaminya.

Selain itu, antara simptom lain ialah tidak mencapai orgasma seperti yang diharapkan atau dengan kata lain, tidak berasa puas ketika melakukan seks.

Artikel berkaitan:

Ajak Suami Puaskan Anda Di Ranjang Pula! Ini 5 RAHSIA Untuk Wanita Klimaks Berkali-kali

Wanita Boleh Klimaks Banyak Kali, Betul Ke? Ini 7 Mitos Tentang Orgasme RAMAI Orang Percaya!

Terdapat beberapa jenis gangguan orgasma antaranya ialah:

Gangguan orgasma seumur hidup. Ini bermaksud, seseorang individu tersebut tidak pernah mengalami orgasma

Gangguan orgasma diperoleh (
acquired anorgasmia
). Anda pernah mengalami orgasma tetapi kini agak sukar untuk mencapainya

Gangguan orgasma situasi (
situational anorgasmia
).
Anda hanya mampu untuk mencapai orgasma dalam keadaan tertentu sahaja seperti ketika seks oral atau ketika melancap

Gangguan orgasma umum (
generalized anorgasmia
). Anda tidak mampu untuk mencapai orgasma dalam kebanyakan keadaan

Tanda tanda mati putik wanita: Apakah punca masalah ini?

Untuk mencapai klimaks, ia melibatkan rangsangan dan pengaruh dari segi fizikal, emosi dan juga psikologi.

Kesemua aspek dan faktor ini perlu digabungkan untuk seseorang wanita itu mencapai orgasma. Jika salah satu faktor ini terjejas, ada kemungkinan gangguan ini akan berlaku.

Tanda tanda mati putik wanita #Penyebab dari segi fizikal:

Mempunyai penyakit yang serius seperti Parkinson

Masalah berkaitan ginekologi

Kesan ubat-ubatan

Tabiat merokok dan juga meminum minuman keras

Penuaan

Tanda tanda mati putik wanita #Penyebab dari segi psikologi:

Masalah
berkaitan kesihatan mental seperti keresahan dan kemurungan

Imej tubuh yang kurang menarik

Tekanan dan stres

Kepercayaan agama dan juga budaya

Berasa segan atau malu

Rasa bersalah untuk mengekspresikan diri sendiri ketika melakukan hubungan seks

Pernah didera dari segi emosi dan juga seksual

Isu berkaitan perhubungan:

Kurangnya perhubungan atau kemesraan bersama pasangan

Konflik yang tidak menemui jalan penyelesaian

Tidak berkomunikasi dengan baik berkenaan kehendak seksual masing-masing

Tidak percayakan pasangan sendiri

Keganasan yang dilakukan oleh pasangan terhadap diri

Rawatan perubatan bagi merawat gangguan orgasma yang menghalang klimaks wanita

Antara punca mengapa wujud tanda tanda mati putik wanita itu adalah disebabkan oleh penyakit yang dialami.

Sekiranya doktor mendapati sesetengah penyakit itu menyebabkan gangguan orgasma, maka rawatan mampu mengurangkan simptom gangguan tersebut.

Selain itu, doktor juga mungkin akan memberikan ubat-ubatan terapi estrogen
jika ia melibatkan simptom menopaus.

Artikel berkaitan:
Adakah Wanita Menopause Masih Boleh Merasai Klimaks?

Terapi estrogen boleh membantu meningkatkan respons seksual wanita dengan lebih baik.

Kaedah rawatan mudah bagi merawat gangguan ini

Jika anda ingin mencapai kembali klimaks wanita ketika berhubungan seks bersama pasangan, masih ada cara mudah untuk merawatnya agar kembali normal.

Apakah cara untuk merawat gangguan ini?

Dapatkan rehat yang mencukupi dan makan secara sihat.
Elakkan atau kurangkan pengambilan minuman keras, dadah dan juga rokok
. Ini akan mendorong anda untuk mencapai kepuasan seks sehingga mencapai klimaks wanita

Lakukan senaman Kegel.
Senaman Kegel boleh membantu wanita untuk merelakskan dan mengetatkan otot pelvis

Fokus juga kepada aktiviti-aktiviti berkaitan seksual yang lain seperti bermesraan, berpelukan, dan bercium

Fahami tubuh badan anda dengan lebih baik. Anda perlu meneroka diri anda sendiri, di manakah bahagian tubuh badan anda yang mudah dirangsang dan jenis sentuhan yang anda gemari

Selain itu, rawatan juga boleh melibatkan sesi kaunseling berkaitan hubungan suami isteri bersama kaunselor bertauliah.

Sesi kaunseling akan memberikan peluang kepada suami isteri untuk berlatih berkomunikasi dengan lebih baik.

Suami dan isteri juga berpeluang untuk belajar klimaks wanita yang lebih berkesan antara satu sama lain.

Kesimpulan

Jika anda rasa mengenal pasti tanda tanda mati putik wanita, tiada apa yang perlu dirisaukan kerana ia bukanlah satu keadaan penyakit yang serius.

Ada banyak kaedah atau cara untuk mengembalikan orgasma anda sebagai seorang wanita.

Jangan sesekali mengelak untuk berbincang bersama pasangan berkenaan masalah yang dialami kerana penafian hanya akan membuatkan situasi menjadi lebih buruk.

Apa yang penting,
anda perlu sentiasa bekerjasama dengan pasangan agar anda boleh mencapai klimaks wanita.


Punca-punca Anemia Kurang Folat

Anemia merupakan keadaan di mana badan tidak mempunyai sel darah merah yang sihat dengan cukup untuk membekalkan oksigen kepada tisu badan. Anemia adalah penurunan sel darah merah (anemia) akibat kekurangan folat. Folat adalah vitamin B, juga dikenali sebagai asid folik. Untuk kekurangan folat, abnormaliti sel darah merah yang besar, dipanggil megalosit atau megaloblast, dijumpai di dalam sumsum tulang, yang mana menjadi sebab kenapa jenis anemia ini juga dipanggil anemia megaloblast.

Biofungsi Folat

Asid folat merupakan kumpulan bahan yang sama dari segi kimia dan biologikal: asid folik tetrahydrofuran adalah komponen biasa bagi folik asid, merupakan bentuk aktif bagi asid folik.

Asid folik terdapat pada kebanyakan tisu badan, terutamanya hati. Buat masa sekarang, jumlah keseluruhan folat yang ada di dalam badan masih belum diketahui. Sukar untuk menentukan jumlah simpanan asid folik, tetapi yang pasti sangat sedikit, namun cukup untuk memenuhi keperluan badan selama 4-5 bulan.

Punca-punca

Disebabkan oleh kurang bekalan, kekurangan pemakanan, malnutrisi, kurang nutritsi dan diet tidak seimbang

Disebabkan oleh kurang penyerapan akibat masalah usus, sindrom malserapan, cirit birit yang berpanjangan, tuberkulosis usus, dan malserapan folik acid atau disebabkan oleh ubat, seperti bacbituric dan antikonvulsan yang lain, ubat antimalaria (malocide), ubat antimetabolisme untuk kanser

Disebabkan oleh permintaan yang meningkat, perkembangan badan kanak-kanak yang pantas, wanita, terutamanya wanita yang hamil, wanita yang sedang menyusu badan, dan individu yang menghidapi malaria

Semua punca ini boleh terjadi bersama untuk meningkatkan risiko kekurangan asid folik dan komplikasi yang teruk

Pencegahan

Pencegahan asid folik umumnya melalui nutrisi. Penting untuk mengetahui kegunaan sumber makanan yang bersesuaian, terutamanya sayur-sayuran hijau serta ramuan yang lain. Wanita hamil, wanita yang menyusu badan, individu yang menghidapi malaria, perlu dicegah daripada malnutrisi protein – tenaga juga terhad. Anemia yang akibat kekurangan asid folik disebabkan oleh dua penyakit ini sering berlaku sekali

Rawatan penyakit gastrousus kronik yang awal dan lengkap, kerana penyakit ini mengurangkan penyerapan asid folik

Guna ubat yang selamat, terutamanya ubat yang menghadkan penyerapan asid folik seperti bacbiturik, antikonvulsan, ubat untuk epilepsi, ubat antimalaria, ubat antimetabolisme

Di kawasan di mana terdapat prevalens anemia yang tinggi pada wanita hamil, makanan tambahan disarankan kepada wanita hamil sejak berusia 6 bulan dan semasa tempoh menyusu 500 mg sehari. Ditambah dengan 30-240 mg zat besi, mereka akan mendapat hasil pencegahan anemia yang baik

Rawatan

Beri pesakit 5 mg/hari asid folik juga dapat mengembalikan semula simpanan asid folik. Bahkan, rawatan folik asid tidak berbahaya kerana tiada risiko faktor pengumpulan. Intravena hanya boleh digunakan untuk sindrom malserapan yang teruk.

Jika anda mengalami anemia yang teruk dan rawatan dengan asid folik tidak memberikan hasil yang memuaskan, anda mungkin mengalami sindrom kurang zat besi, atau jangkitan yang berkaitan. Sekiranya benar, anda perlu mengubah rawatan anda.